Give away tiket konser marupokan salah satu caro nan acok digunoan penyelenggara konser untuak menarik perhatian masyarakat dan maningkekan panjualan tiket. Give away tiket konser bisa dilakukan dengan babagai caro, bantuak ikuik kontes di sosial media, manjawek kuis di radio, atau bahkan dengan mambali produk tatantu nan karajo samo jo penyelenggara konser. Untuak manang give away tiket konser, ado beberapa hal nan paralu diparatian. Pertamo, pastian kalau awak mamanuahi syarat nan ditantuan dek penyelenggara konser. Nan kaduo, adolah mancari informasi paliang baru tantang mekanisme give away tiket konser. Katigo adolah ikuik mekanisme nan alah ditantuan dengan seksama. Dengan mamparatian hal-hal tasabuik, sanak akan mampunyoi kesempatan yang labiah gadang untuak manang give away tiket konser dan maniakmati pertunjukan idola anda sacaro gratis. Jan lupo untuak selalu waspada tahadok penipuan nan mungkin tajadi dalam proses give away tiket konser. Pastikan hanyo maikuikkan mekanisme nan disampaian dek penyelenggara konser resmi dan indak maagiah informasi pribadi atau pitih ka pihak nan indak dikenal.


Katiko kalian maraso gagal dalam pekerjaan jan balaruik-laruik dalam kasadiahan. Ado babarapo caro supayo kalian bisa bangkik. Diantaronyo luapkan emosi kalian. Dilansir dari Verywellmind, kalau awak gagal dalam karajo ndak ado salahnyo awak mambiaan diri tanggalam dalam emosi sahinggo bisa malakuan hal elok kamukonyo. Setelah kalian meluapkan emosi kalian bisa mananangkan diri supayo emosi nan dikaluaan tadi labiah stabil. Setelah emosi labiah stabil tarimo kenyataan nan ado sekaligus intropeksi diri. Tamukan apo penyebab kegagaaln nan tajadi dan cari solusinyo. Terakhir, cubo kalian ambiak dari sudut pandang lain. Anggaplah kegagalan ko sabagai suatu pembelajaran untuak mancapai suatu keberhasilan nan labiah gadang.


Pangancaman dapek dialami dek siapo sajo. Indak jarang pangancaman iko bisa mambuek seseorang maraso sangaik takuik. Namun sabananyo jikok kito mangalami pangancaman, kito indak paralu panik. Lakukanlah 4 hal iko katiko kito mandapekkan ancaman dari seseorang. Partamo, tanangkan lah diri kalian. Katiko diri kito baraso tanang, kito dapek bapikia dengan janiah sahinggo kito bisa manamukan solusi atas ancaman nan kito tarimo. Hal kaduo nan paralu kito lakukan katiko mandapek ancaman adolah kito harus paham jo masalah utamonyo. Jikok kito paham jo masalah nan manyababkan kito mandapek ancaman, kito jadi tahu alasan urang itu mangancam kito. Dengan baitu kito bisa mancari jalan kalua untuak masalah nan kito hadapi. Salanjuiknyo, kito harus mamahami palinduangan hukum nan bisa kito dapek. Terakhir, kito harus manyalasaikan masalah nan kito hadapi dengan segera.


Wakatu itu hari senin, salasai upacara murid disuruah masuak kelas sarupo biasonyo. Lamo didalam kelas tapi guru alun juo masuak masuak, murid pun binguang dibueknyo. Dak lamo wakatu basalang, Guru masuak namun indak surang sajo dibalakangnyo mangikuik surang padusi jo saragam warna putiah khas saragam urang Kesehatan. Banyak anak anak manjadi risau karano gadang kamungkinan urang kasehatan ko dating untuak kagiatan suntik nan rutin diadokan. Indak ado nan sadar kironyo ado surang anak nan ilang dari kelas, guru nan sadar pun capek capek pai mancarinyo. Akhianyo anak ko batamu manyuruak di kamar mandi, katiko ditanyo inyo manjawek basonyo inyo takuik untuak disuntik.


Untuak kalian nan pernah mancaliak hantu pasti tau bana rasonyo takajuik sampai taraso ka copot jantuang ko. Hantu ko memang sosok yang manyeramkan bagi sadoalah urang. Jan kan mancaliak langsuang, mancaliak dari HP se awak alah takuik dan takajuik bana katiko liwaik beranda hp awak. Walaupun mode tu tapi jan takuik awak ka hantu malabiah i takuik awak ka tuhan nan kuaso. Zat yang paliang utamo harus awak takuik adolah tuhan. Ingek se dima se awak barado ado tuhan yang manjago awak. Jan takuik bana dan malupoan sadoalah kewajiban awak karena terlalu takuik jo makhluk halui. Takuik wajar tapi  jan bakalabiahan.


Kehamilan tantu sajo adolah hal nan paliang ditunggu oleh saurang padusi nan kini alah bakeluarga. Mako dari itu, penting untuak mangetahui caro-caro manjago kehamilan. Barikuik hal-hal nan dapek dikarojoan untuak manjago kehamilan agar dapek kuek dan sehat. Partamo, mamakan makanan nan bergizi sahinggo kebutuhan nutrisi bagi janin dan amak pun dapek tapanuhi. Kaduo, olahraga ringan takah maraton atau aktivitas ringan lainnyo. Katigo, manghindari stress adolah hal nan perlu untuak diparhatian karano tingkek stress mampangaruhi kesehatan calon ibu dan janin. Kaampek, mamakan vitamin tambahan nan alah direkomendasikan samo dokter untuak manguekan janin dan kesehatan. Hal iko adolah dasar-dasar nan penting untuak dilakuan katiko hamil agar dapek manjago kehamilan.


Manuruik ambo, karakter seseorang tu dibantuak oleh pengalaman nan pernah dilalui dari maso ka maso. Banyak urang nan punyo karakter kuek, gigiah, dan pantang manyarah dalam hiduik karano nyo lah pernah marasoan paiknyo iduik di bawah garis kemiskinan, sahinggo supayo hal itu ndak tajadi dek dirinyo dan keluarganyo mako mereka manjadikan pengalaman maso lalu tu sabagai cambuak untuak bisa bajuang labiah kareh dalam hiduik. Samo sarupo ambo, katiko ketek dulu pernah makan nasi jo garam. Memang taraso sangat padiah, tapi samanjak tu ambo tanamkan dalam diri agar kelak ambo bisa jadi urang nan sukses sahinggo bisa mancubo makan nan lamak-lamak dan bisa mambahagiakan keluarga


Jadi, suatu katiko saat mintuo ambo bakunjuang karumah ambo baok an lah bahan nan ka disamba. Bantuak biaso kalau mintuo ambo ka rumah pasti manolongan ambo untuak mamasak. Tibo-tibo, pas asoi hitam ko dibuka dek mintuo, langsuang nyo mamakiak mode urang kesurupan, mukonyo cameh bana nampak dek ambo saat itu. Pas ambo tanyo ruponyo mintuo ambo ko pobia jo baluik. Sabalumnyo ambo ndak tau kalau mintuo ambo ternyato takuik bana jo baluik. Laki ambo ndak lo pernah mangecek an kalau amaknyo takuik bana jo baluik. Maraso basalah bana ambo saat itu. Langsuang ambo minta maaf ka mintuo dan suami ambo.


Di jaman nan alah maju ko, media sosial maubah banyak pandangan wak terhadap hiduik, salah satunyo pandangan tentang kegagalan. Sado urang berhak manampakan baa hiduiknyo di sosial media, tapi sayangnyo kabanyakan nan nio urang caliakan di sosial media tu nan ancak-ancak nyo se. Sabagai nan mancaliak, mulai muncul raso mambandiang-bandiangan diri jo urang nan di sosmed. Mancaliak kasuksesan urang lain, akhirnyo wak malah maraso gagal. Kadang kegagalan nan wak rasoan itu cuman pikiran wak surang dek mambandiangan jo standar kasuksesan nan wak buek dari urang-urang di sosial media. Kagagalan itu harusnyo dibandiangan jo tujuan wak masiang-masiang. Contohnyo wak mancaliak urang pamer oto baru di sosmed, tu wak maraso gagal karno diumur nan samo wak masih ndak punyo kendaraan nan ndak wak butuahan.


Lisa jo Windy barjanji untuak bartemu di salah ciek tampek makan nan biasa mereka singgahi katiko barkunjung ka siko. Saat inyo manunggu, Windy maagiah tau kalau inyo kini barado indak jauh dari tampek janjiannyo. Dan saat itu inyo mamakai baju warna putih. Saat itu Lisa nan mancaliak postur tubuh mirip jo Windy serta outfit nan dipakai jugo pernah dipakai padusi itu sabalumnyo mambuek Lisa yakin bahwa urang nan inyo lihat saat itu  adolah kawannyo. Lisa pun mamegang pundak perempuan sambil mamanggil jo namo Windy. Satalah padusi tu babaliak barulah Lisa tau kalau urang nan inyo imbau tadi bukan kawannyo yaitu Windy melainkan urang lain. Disitu Lisa langsuang minta maaf dan mancari keberadaan Windy kini. Satalah basuo barulah mereka mancaritoan kejadian tadi.


Alma marasoan sakik di kapalo nyo sajak minggu lalu, tapi hari ini baru bisa ka rumah sakik. Takajuik bana alma katiko inyo tau kalau inyo mangalami gangguan saraf otak. Indak tabayang dek alam sabalumnyo bisa divonis sakik kerusakan saraf otak. Salamo ko inyo mangiro sakik kapalo yang dirasoan cuman sakik kapalo biaso jadi indak paralu ka rumah sakik, cukuik jo ubek di kadai se. Tanyato alma salah, apo yang inyo kiro tajadi labiah buruak lai. Lamah bana rasonyo badan kini di rumah sakik, sakatiko kapalo bisa taraso sakik bana raso ndak tatahan lai. Mungkin ko karena alma acok bagadang dimalam hari dan terlalu panek.


Baurusan jo urang pamberang memang indaklah mudah, apolai kalau inyo berang-berang ndak jaleh tanpa sabab. Ado juo urang mode ko yang ambo temui, kesal jo awak jadinyo kan. Wakatu itu nak bisa-bisa nyo ambo diberangan katiko sadang antok se di lokal. Kawan ambo nan salokal tu berang kecek nyo ambo, indak nio bainisiatif mambarasiahan papan tulis. Ambo berangan juo inyo tapi ambo cari lo caro supayo indak bacakak dan mangarati urang mode tu. Pahami tiok urang punyo temperamen nan babedo, kaduo gunokan suaro lambuik dari suaro inyo, katigo awak sampaikan perasaan awak kalau indak suko digituan, tarakhir jauahan urang tu dulu bia nyo mangarati.


Heru emang punyo kulik nan labiah galok dibandiang nan lain. Inyo alah acok pulo dicacek ‘kalek’ jo urang-urang. Awalnyo Heru maraso biaso-biaso se mandanga nyo, tapi lamo-lamo kesal jo inyo jadinyo. Suatu hari, kawannyo mamanggia inyo ‘kalek’ di muko umum. Heru ndak tarimo dicacek soal fisiknyo di muko umum bantuak tu. Beranglah Heru mandanga cacekan kawannyo tu. Dipacaruikannyo kawan nan mancacek inyo langsuang di mukonyo. Rasonyo raso kesal nan Heru alah tahan-tahan salamo ko kalua sadoalahnyo. Heru ko urang nan jarang bana berang, sakalinyo berang urang-urang langsuang takuik ka inyo. Kawannyo nan mancacek Heru pun langsuang tadiam. Sajak itu kawannyo ndak pernah mancacek Heru liak


Kalian pernah indak ikukl suatu kumpulan tapi pas kalian datang tanyato salah baju. Bayangan  se lah urang alah samo sadonyo pakai baju yang samo nan ambo surang beda. Bara ka malu nyo ambo dek kareno salah pakai baju ko. Kareno ambo kiro pakai baju bebas asal warnoh biru mudo. Bantuak baju ambo ko alah ancak cerah bana bantuak cuaco pado saaik itu, bajunyo warno biru, di pergelngan tangannyo putiah, ado motif awan dibaju ko. Bantuak itulah baju nan salah pakai dek ambo pado saaik kumpua organisasi tu.malu katiko salah pakai baju katiko di perkumpulan organisasi tu. Tibonyo urang indak pakai baju biru mudo tapi warno lain.


Baru se masuak laporan ka kantua basonyo baru tajadi sabuah kecelakaan baruntun nan manyebabkan banyaknyo korban jiwa. Nan jadi masalahnyo kini adolah payah bana mancari urang nan nio manjadi saksi dalam kasus ko. Banyak nan takuik katiko dimintai keterangan. Banyak lo nan mainda-inda. Memang acok kejadian mode ko. Ndak untuak nan pertamo kali kami kesulitan untuak mancari keterangan saksi. Manuruik pandapek ambo mungkin banyak masyarakat sipil nan ndak nio basadio manjadi saksi karano banyak nan takuik baurusan jo pihak kepolisian. Tapi walaupun demikian kondisi ko ndak akan mambuek kami manyerah untuak maungkap kebenaran kasus ko. Kami tetap bausaho sampai titik darah penghabisan.


Ambo lah manabuang salamo kurang labiah 3 minggu. Pitih tabungan itu ambo niekkan untuak mambali tikrt partandingan sepakbola antaro Timnas Indonesia malawan Malaysia. Satalah tigo bulan itu akhianyo ambo bisa mambali tiket itu. Bahkan ambo mambali tiket vip nan mampunyoi hargo di ateh sajuta. Ambo maraso sangaik sanang karano akhianyo ambo bisa mambali tiket partandiangan mamakai pitih surang. Apolai tiket nan ambo bali pun hargonyo ndak murah. Salain itu nan mambuek ambo maraso sanang adolah karano ambo alun pernah manonton partandiangan sepakbola sacaro langsuang di stadion. Kini akhianyo ambo bisa manonton langsuang berkat manabuang pitih balanjo ambo sacaro acok salamo 3 minggu.


Awak ingek bana pernah ado kuciang yang masuak kos awak untuak tacirik. Kuciang tu warna itam dan ikua nyo panjang bana. Mukonyo ongeh dengan mato warna ijau. Dulu tu nyo kuruih dan acok mencret di kosan awak. Iyo, bukan cuma sekali nyo numpang cirik di siko, berkali-kali. Pas pertamo kali nyo kasiko untuak cirik tu masih agak sopan karno cuma di muko pintu kosan. Tapi yang seterusnyo malah masuak kamar dan mambuek kamar awak baun cirik kuciang. Kini kuciang tu lah jarang kamari. Terakhir awak mancaliknyo lah gapuak dan bulunyo lah taba. awak agiah se nyo namo cibu (cirik busuak).


Bagi ambo mamakai jilbab saat basuo jo bukan mahram tu adolah suatu kewajiban nan harus dijalanan satiok waktu. Ambo pun maingek an akan kewajiban ko kapado adiak ambo nan padusi karano kini nyo lah manjadi saurang padusi baligh. Ambo kiro apo nan ambo sampai an ko masuak ka dalam utak ambo. Nyatonyo ndak. Pas hari libur patang, di waktu subuah katiko dalam perjalanan pulang dari pondok pesantren ka rumah, ambo mancaliak adiak ambo sadang pai jalan pagi jo kawan-kawannyo tanpa mamakai jilbab. Nan labiah parahnyo, nyo pai ndak hanyo jo kawan padusi se tapi jo kawan laki-laki nyo bagai. Langsuang  saat itu ambo tegur adiak ambo di muko kawan-kawannyo. Akhirnyo nyo malu muko jo ambo dan bajanji ndak akan maulang parangainyo di kamudian hari.


Tibo-tibo manang. Itulah situasi nan ambo rasokan kini. Padohal tanpa persiapan nan maksimal ambo bisa mandapek undian kepeng tunai sagadang 1 juta rupiah dari salah seorang selebgram. Waktu itu syaratnyo cuma disuruah kirim DM nan isinyo apo nan sadang awak butuahkan. Katiko dicaliak an isi DM selebgram tu isinyo maibo se sadonyo. Ado nan ndak bisa bayia pitih kuliah, ado nan minta pitih barubek dan lai-lain. Babeda jo apo nan ambo lakukan. Ambo hanyo mangecek an apo nan sabananyo ambo butuah. Ambo kecek an saat itu ambo butuh bali hp baru karano ambo nio buka usaha online. Hanyo sasederhana itu. Tau-taunyo ambo dapek hadiahnyo.


Ado urang nan bapandapek kalau samakin banyak urang nan diundang maka samakin rami dan ancak acara pernikahan. Tapi manuruik wak, upacara pernikahan tu labiah ancak maundang urang nan dikenal dan dakek jo marapulai dan anak daro. Pernikahan tu hari nan istimewa, makonyo harus dihadiri oleh urang-urang nan istimewa pulo. Hari pernikahan akan labiah taraso khidmat dan manyanangkan kalau bisa dirayoan basamo urang nan wak sayangi misalnyo keluarga dan sahabat. Rasonyo akan labiah santai dan lapeh se untuak berekspresi kalau jo urang nan awak kenal. Beda kalau acara pernikahan labiah banyak maundang kenalan urang gaek atau keluarga jauah wak, pasti labiah baraso labiah formal acaranyo


Jiko kalian dikaja dek babi hutan, kalian indak paralu panik. Lakukanlah hal-hal barikuik untuak manghindari babi hutan. Partamo, jan balari luruih ka muko, usahokan untuak balari dengan zig zag atau manyilang. Hal iko karano babi hutan hanyo bisa balari luruih sajo. Babi hutan indak mampunyoi kamampuan marubah arah sacara tibo-tibo. Kaduo, usahokan untuak barado cukuik jauah dari babi hutan. Hal iko karano babi hutan akan manganggap kalian sabagai musuah jiko barado pado posisi nan dakek dan inyo akan bausaho untuak manyarang. Terakhir, carilah tampek nan labiah tinggi seperti pohon atau batu gadang agar babi hutan indak bisa manjangkau kalian. Hal iko bakaitan dengan manjago jarak dari babi hutan agar kito indak dikenali sabagai musuah.


Manuruik ambo basuntik tu raso sakik, padiah, dan ngilu bacampua jadi ciek. Kalau ado nan mangecek an kalau basuntik tu ndak sakik manuruik ambo sok-sok an se urang nyo tu. Jarum nan dicucuak an ka badan ma lo ado nan ndak sakik. Tapi kalau ado nan mangecek ndak sakik bana atau raso-raso di gigik samuik se basuntik tu baru ambo pacayo karano masiang-masiang awak punyo tingkek raso sakik nan babeda-beda. Kok ndak tu ndak banyak urang nan cameh kalau ka disuntik. Mudah-mudahan bisuak ko ditamuan caro lain sabagai pangganti suntik ko dalam ilmu kesehatan sahinggo ndak paralu basuntik lai do.


Prank adolah lelucon nan nyo pabuek dek urang atau kalompok urang nan manyebabkan si korban heran, cameh, bahkan takajuik. Contohnyo saroman kejadian ambo waktu di prank dek salah seorang kawan ambo di kampus. Awalnyo kawan ko icak-icak maminjam honda untuak pai ka kontrakannyo manjapuik hp nyo nan tatingga. Ruponyo kawan ko pai ka tampek jaso duplikat kunci untuak manduplikat kan kunci honda ambo nan nyo pinjam. Ndak lamo abis tu nyo honda tadi dibaliak an ka ambo dan kebetulan kami memang alah ado jadwal untuak pai ka salah satu acara tandiang futsal. Untuak pai kasinan kami manggunokan honda ambo ko. Ternyato pas pulang dari tampek futsal tu honda ko ndak nampak lai. Ndak tangguang camehnyo mancaliak honda ndak ado di tampek parkir. Sampai-sampai kami harus bajalan kaki pulang ka kostan. Ruponyo sasampainyo di kostan honda ambo lah taparkir se di halaman kostan. Ruponyo ambo kanai prank.


Wakatu itu Rayhan sadang pai ka tampek makan pinggia jalan. Rayhan ko lapa karena hari senin kapatang inyo sadang diet dan kini inyo wakatu nyo inyo cheating. Pas alah sampai tampek makan dan mamiliah makanan tibo se ado yang mangecek an reyhan dari balakang. Keceknyo pantas se inyo mamiliah makanan dengan pilik dan pahitungan jo harago urang inyo tu dari Padang, kan urang padang memang pilik  mode tu. Berang lah reyhan ka urang yang mangecek an inyo, karena asal se mangecek dan indak tau urang tu sia. Padohal reyhan memang sadang manjago diet nyo tapi urang tu mambaok-baok kampuang inyo tantulah berang.


Salah satu grup penyanyi legend adolah one direction. Grup ko tabantuak sajak pado 2010 dan tabantuak melalui ajang pancarian bakat banamo X-Factor. Grup nyo mampunyoi 5 anggota, ado Harry Styles, Zayn Malik, Liam Payne, Niall Horan, dan Louis Tomlinson. One direction adolah grup vokal Inggris-Irlandia nan mampunyoi basis di London. Tahun 2011 sampai 2014 bisa dikecekan maso-maso ameh one direction yang ma grup musiknyo taruih mancetak lagu-lagu hits nan laku dipasaran. Tahun 2015 one direction sempat maadoan konser di Indonesia tapeknyo di Jakarta. Itu adolah hal nan ndak bisa ambo lupokan karano ambo ikuik manonton konser dan bisa basobok dan mancaliak langsuang one direction manyanyi.


Ada banyak jenis sarangga nan dapek masuak ka dalam rumah dan barkembang biak takah lalat,  nyamuk,  kecoa dan lain sabagainyo.  mako dari itu ado caro ampuh untuak mangusir sarangga dalam rumah biar indak baliak lagi.  partamo,  manggunokan garam karano cita raso asin nan terdapek pado garam akan mangganggu lalat sahinggo inyo indak akan mandakek.  garam tasabuik dapek digunokan sabagai campuaan katiko mangepel lantai ataupun manggelap meja sahinggo  cita raso asin dari garam itu dapek manempel di permukaan tasabuik.  kaduo, manggunokan kulit jeruk karano aroma nan dihasilkan dari kulit jeruk iko cukuik tajam sahinggo akan mambuat sarangga terganggu dan mamutuskan untuak manjauahi ruangan nan terdapek normal kulit jeruk tasabuik.  katigo,  manggunokan obat anti hama alami dima terdapek kandungan-kandungan takah cuka apel,  sabun dan lain sabagainyo nan dapek mangusir  sarangga.


Pangalaman mamalukan jo urang asiang pernah juo ambo alami katiko ambo mangaleh di pasa malam. Saat itu ado urang Malaysia nan nio mambali barang dagangan ambo. Ambo pun mancubo untuak bakomunikasi manggunokan bahaso Inggris jo urang Malaysia itu. Namun, tibo-tibo urang tuo ambo datang dari balakang dan malantiangkan sakabek barang ka hadopan urang Malaysia ko. Urang tuo ambo malakukan itu karano inyo indak bisa bahaso Inggris dan bamaksud untuak manyuruah urang Malaysia itu mamiliah surang modelnyo. Jadi katiko lah sudah mamiliah urang Malaysia itu hanyo tingga mambayia sajo. Namun hal itu justru mambuek ambo manjadi malu karano kawan-kawan nan mangaleh di pasa malam itu jadi galak-galak mancaliak kalakuan urang tuo ambo.


Pangalaman Cici muntah kareno jajok bana manonton film yang mamakan hewan matah masiah badarah-darah yang disuruh kawannyo tonton. Sabana jajok cici mancaliak adegan urang nan makan dagiang makhluk hiduik. Film itu juo bantuak nyato bana, jadi tambah jajok cici dibueknyo. Manuruik cici film iko indak cocok di tonton jo urang nan panjajok dan urang nan sedang makan atau alun makan. Kareno dari katigo itu, sadoalahnyo akan baakibaik indak elok bagi awak. Bantuak cici kan muntah jadinyo dek kareno makanan tu manjajok an. Jadi pado intinyo indak paralu mambayangkan bana hal itu, samakin awak tau samakin jajok awak dek kareno itu jadinyo


Tanpa disangajo Cici manamukan tas barisi laptop jo Hp, ditampek inyo sadang duduak. Takajuik cici wakatu mancaliak isi didalam tas tu, sadang urang indak ado didakek inyo. Alah bantuak manamukan harta karun se, ditampek sepi manamukan barang-barang yang maha mode ko. Untuang se cici indak galok mato, inyo malakukan hal yang paralu dilakukan katiko manamukan barang yang bukan barang awak. Patamo iyo caliak dulu apokah ado identitas pamiliak nyo, caliak jo apo se isi didalamnyo, dan kalau indak ado agiah se ka tampek yang berwenang. Soalnyo awak indak tau itu punyo sia, jadi awak harus tau caro malatak an nyo kama


Bagi negara Indonesia nan masuak ka dalam 10 gadang negara jo penghasilan sarok terbesar di dunia mamerlukan barbagai solusi bia dapek kalua dari permasalahan sarok iko. partamo, haruih mamberikan pengarahan kapado masyarakat tentang bahayanyo mambuang sarok sambarangan. kaduo,  mangajak  untuak  mamisahkan Jenis sarok sahinggo dapek diolah  untuak barang nan barguno atau dihancurkan jo metode tatantu . katigo,  malakukan gotong royong untuak mambersihkan sarok nan alah terbuang dan manumpuk di tampek tatantu . kegiatan iko jugo akhir-akhir iko alah dilakukan oleh barbagai kumpulan pemuda untuak manjago kebersihan lingkungan. kaampek,  maningkatkan kesadaran masyarakat untuak mambuang sarok pado tampeknyo. Itulah salah satu solusi nan dapek dilakuan untuak permasalahan sarok.


Penyesalan emang datang di akhir. Andaikan ambo labiah capek barangkek ka bandara pasti ambo ndak akan ditingga an dek pesawat. Andaikan ambo manyiapan barang nan akan di baok sahari sabalum ka barangkek pasti labiah capek untuak basiap-siap katiko hari H di rumah. Andaikan katiko dijagoan dek akawan ambo langsuang jago dan ndak manunda-nunda wakatu untuak jago pasti ndak akan tajadi hal nan ndak diharapkan ko. Tapi apolah dayo, nasi alah manjadi bubua. Dijadikan pelajaran se karano manuruik ambo apo pun nan tajadi baik nan awak suko atau nan dak awak suko ado hikmah di balaik sado ko. Intinyo basyukur se dari sadoalah kejadian nan manimpo diri.


Fobia terhadap kotoran dikenal sabagai automysophobia. Berasal dari bahaso Yunani, kato "auto" artinyo diri, "myso" artinyo kotoran, dan "phobos" berarti rasi takuik. Jadi bisa disimpulkan kalau automysophobia iko adalah raso takuik yang balabiahan terhadap kotoran. Urang yang mengidap automysophobia bisa mangalami kecemasan yang balabiah bana dengan mamikiakan kondisi yang kumuah, apolai batua-batua bersentuhan languang jo kotoran. Kecemasan mereka bisa begitu kuek sahinggo mereka bisa mengalami serangan panik yang hebat sebagai akibatnyo. Saat mengalami serangan panik akibaik automysophobia, penginap bisa mangalami peningkatan detak jantuang, peningkatan laju pernapasan, tekanan darah tinggi, otot menegang, gemetar, dan keringek balabiah. Hal itu bisa mengganggu kehidupan sehari-hari.


Kok dikana-kana bana makanan kumuah ko banyak basuo ditampek-tampek nan manjua makanan talabiah ditapi-tapi jalan, walaupun ndak manutuik kamungkinan basonyo makanan-makanan di cafe-cafe barasiah, namun nan jaleh tampaknyo iolah makanan ditapi jalan nan mano caro mambueknyo jaleh tampak dimato. Biasonyo nan rawan kumuah di panjua makanan tapi jalan ko iolah minyak nan digunokannyo, dimano biasonyo panjua-panjua ko rawan manggunoan minyak jalantah atau minya siso-siso manggoriang nan alah kumuah bahkan warnanyo pun alah karuah. MInyak sarupo iko biasonyo mudah mandatangkan panyakik karano lah indak layak untuak dipakai. Namun atah dek minyak nan maha atau memang lah urang panjua ko nan ndak namuah rugi sahinggo minya-minyak sarupo iko masih sajo dipakai untuak manggoreang.


Banyak pasien manganggap bahwa operasi adolah tindakan dokter nan paling manakutkan karano mereka akan mambelah tubuh dan melakuan tindakan lain takah manggunting dan lain sabagainyo. Pikiran buruk tahadok kegiatan operasi tasabuik mambuek mantal pasien manjadi sangek tatekan dan indak barsemangat untuak  melawan penyakitnyo. Padahal katiko melakuan operasi dokter tahu apo nan akan inyo lakuan jo cara nan tastruktur serta aman  walaupun takadang ado jenis operasi nan sangek barbahaya nan dilakuan dalam jangka waktu nan lama dan mamiliki peluang nan kecil. Walaupun bagitu seharuihnyo lagi pasien katiko melakuan operasi nan mamiliki tekad nan kuat untuak melawan penyakitnyo walaupun jo operasi. Maka dari itu tetaplah kuat untuak melawan penyakit  sahinggo kesembuhan semakin mandakek.


Namun, masih ado sasaurang di antaro panonton nan nio pacayo pado Rohan. Urang itu adolah Sudha Satyan, guru kelas Rohan. Pado saat itu, inyo maminta kawan-kawan sakelasnyo untuak indak taruih manggalak an Rohan dan bakato kapaso Rohan "Rohan alah malakukan nan tabik. Ambo yakin kamu bisa manjadi urang nan hebat bantuak apak Rohan!". Karano kato-kato guru tasabuik, Rohan samakin pacayo diri dan pai ka sakolah dangan sarius. 30 tahun kamudian, Rohan alah rumbuah gadang dan guru Sudha alah tuo. Katiko Sada dalam panarbangan dari Delhi, Indoa ka Chicago, AS inyo mandanga siaran kabin "Halo sadonyo, ambo kapten Rohan, hari ko ambo akan mambaok...". Takajuik, sada maminta pramugari untuak mambiakan maliek kapten, dan katiko inyo maliek, inyo langsuang manganali anak nan ingin manabangkan pasawat 30 tahun nan lalu, dan kadunyo manangih!


Babarapo kandaraan umum bantuak kareta, pesawat, dan bus nan ditujukan untuak parjalanan jauah acok manawarkan minuman dan makanan. Banyak panumpang mamanfaatkan fasilitas tasabui, namun timbua partanyaan apokah makanan dan minuman tasabuik disiapkan dengan kondisi higienis? Ado sabuah carito tantang patugas di kereta India manyiapkan minuman dan makanan. Duo patugas kareta Sabari Xpress India nan tangah manyiapkan teh saduah untuak panumpang. Biasonyo pagawai alah manyiapkan teromos gadang barisi aia angek nan akan mamudahkan untuak manyaduah teh. Tantunyo panumpang akan bapikia aia nan digunokan adolah aia nan barasiah. Kanyatoannyo indak bantuak itu. Ado hal nan mangganja dalam kareta India ko nan mambuek khawatir banyak urang. Pasalnyo patugas di kareta tasabuik itu taliek baru sajo mangangkek basi pamaneh aia spiral nan tampak alah bakarek dan kumuah. Pamaneh itu dilatak an di termos aia angek nan memang dipakai untuak manyaduah teh.


Suasano yang mancekam tajadi di malam hari, katiko tatanggo ambo mamakiak kareno di todong sanjato. Entah dek apo inyo manjadi sasaran polisi. Ambo hanyo mancaliak katiko tatanggo ambo maangkek tangan dan pistol alah diarahkan ka inyo. Pistol itu nampaknyo hanyo sabagai paringek an se, supayo tatanggo ambo indak kabua. Indak mungkin aparat kepolisian akan malakuan hal yang malanggar hak asasi manusio. Selang bara minik, polisi yang ciek lai mamborgol tangan tatanggo ambo dan todongan sanjato pistol alah diturunan. Kami yang mancaliak sakatiko takajuik. Apolai tatanggo ambo yang tacaliak bana kalau inyo katakuik an di todong pistol dek aparat kepolisian tadi.


Hari ko ado konser NCT di ICE BSD. Banyak penggemar nan alah tibo sajak pagi supayo dapek antrian masuak paling muko. Sabagai fans garis kareh NCT, Uum tibo di ICE BSD sajak pagi lo. Waktu antrian masuak alah dibukak oleh panitia, para penggemar NCT mulai mambuek antrian untuak masuak. Uum dapek antrian di tangah padohal inyo alah tibo sajak pagi lai. Pas inyo manunggu dalam antrian, inyo nampak ado urang nan baru tibo tapi bisa langsuang bisa masuak ka venue. Mancaliak itu naiak pitam Uum. Diagiah taunyo penggemar lain nan alah mangantri jo inyo sajak pagi. Dek mandanga kato Uum urang-urang di dalam antrian mulai protes dek maraso ndak adil jo urang nan bisa manyorobot antrian.


Wakatu Zahra mambuka instagram ado nan maadoan giveawaya dan yang manang akan di undi satu minggu sajak periode dimulai. Akhirnyo satu minggu alah berlalu, zahra pun indak maharok an bana kareno yang ikuik undian tu banyak. Pas bana di hari giveaway tu di undi rami bana direct massege zahra ko tanyato banyak yang maucapan salamaik. Takajuik bana lah zahra, DM nyo rami dek urang-urang dan tanyato batua zahra yang manjadi pemenang giveaway dan mandapek an HP Iphone. Sanang bana zahra kareno itu adolah hp nan di nio an dek zahra. Campua aduk lah rasonyo tapi sabana takajuik zahra, padohal inyo kapatang pasrah se.


Katiko ado panjahek yang manodongkan sanjato pisau ka awak tantulah awak akan maraso sangaik katakuik an. pisau dapek menyebabkan cidera yang labiah parah. Salah satu kawan ambo pernah bacarito kalau inyo pernah ditodong pisau dek maliang dan pado saaik itu inyo bagitu takuik. Talapeh dari raso takuik inyo, kawan ambo ko maambiak langkah sabagai barikuik untuak maindar. Patamo mancubo untuak tetap tanang, kaduo caliak penyerang kalian apokah inyo bisa dikicuah, katigo tanyoan apo yang inyo inginkan dan katiko mandasak agiah se dan cari caro lain, siap tu mamakiaklah minta tolong,dan sacapeknyo kabua dari urang tasabuik. Tantu awak akan maraso katakuik an pado saaik itu, tapi bapikia logis juo labiah elok.


Katiko Luna sadang bakarajo manjadi pambuek kue di salah satu toko kue tabesar dikota nyo inyo ado mangalami kejadian nan indak manyenangkan. Biasonyo sabalum Luna mambuek sabuah kue untuak ditunjuakkan kapado atasan, Luna salalu mambuek desain talabiah dahulu. Namun, katiko inyo sadang libur dan maninggakan desain kuenyo di toko malah ado urang nan mancilok desainnyo. Hal itu inyo ketahui katiko inyo mancaliak ado kue nan sarupo samo nan inyo gambar di etalase. Luna nan maraso ado kecurangan diantaro karyawan karano periode kini adolah maso penilaian kinerja karyawan. Luna nan mancaliak desainnyo alah disalin dan digunoan oleh urang mambueknyo langsuang berang dan mananyoan siapo urang nan mambuek kue tasabuik. Satalah mangetahui urangnyo, Luna manegur urang tasabuik


Siapo nan disiko nan sanang bisa masuak paguruan tinggi? Sabagaian besar nan bisa dan lulus bisa duduak di janjang pakuliahan, rato-rato tantunya sanang. Ado babarapo tips nan bisa dunsanak cubo bia hari-hari di pakuliahan makin manjadi labiah baraso. Nan partamo, jaan malu untuak maajak urang untuak kenalan. Urang-urang nan ado di satu kampus marupakan urang jo latarbelakang nan babeda dan biasonyo taraso asiang. Cubolah untuak dapek bakawan labiah banyak nan mano manambah relasi dikamudian. Nan kaduo pabanyak ikuik organisasi atau acara-acara di kampus. Salain manambah pangalaman, bisa pulo mandapek sertifikat nan bisa dipakai untuak kabutuahan karajo bisuak. Tarakhir, jaan sampai indak pai main di daerah yang alum pernah dikunjuangi sabalumnyo, yang pasti basamo jo kawan-kawan lain.


Waktu di SMA ambo ikuik ekskul karate. Untuak bisa ikuik ekskul ko mako awak harus punyo baju khusus untuak karate. Sabananyo di sakolah ado urang nan manjua baju karate ko di koperasi, cuma kecek pelatihnyo tu kalau ado nan alah punyo baju karate ndak paralu untuak mambali nan baru alias pakai se apo nan ado. Jadi ambo bainisiatif untuak ndak mambali baju karate karano abang ambo punyo baju karate tu. Ruponyo pas sadang latihan dan sadang gerakan manendang nyo bae cabiak sarawa ko tadi. Cabiak nyo ndak lo ketek do. Sagadang tapak tangan. Ruponyo sarawa ko lah lapuak. Malu bana ambo saat itu.


Rumah kalau indak nio banyak kecoa sabananyo memang harus barasiah. Kareno ambo kalau di rumah lai indak ado kecoa. Pas manginap di hotel yang biaso se, katamu bana jo kecoa. Pernah juo jajok bana ambo mancaliak rumah kawan ambo nan banyak kecoa, tapi ambo indak kalamak an nio mangecek. Padohal kalau awak manjago kelembapan rumah awak, manjago kabarasiahan, memakai harum-haruman. Bisa juo kecoa indak nio masuak, satidaknyo indak banyak kecoa yang masuak ka rumah. Apolai dari kamar mandi kan jajok bana awak mancaliaknyo tu. Untuak itu jagolah kalembapan rumah dan kabarasiahan rumah awak, supayo tahindar dari kecoa yang manggaduah awak.


Urang tuo adolah urang nan harus dihormati karano baliaulah awak sabagai anak dapek hiduik di dunia ko. Manghormati dan manyayangi urang tuo adolah kewajiban sabagai anak. Parintah iko dijalehan oleh agamo untuak sanantiaso mamuliakan amak. Basikap patuh kapado urang tuo dan indak bakato kasa adolah caro nan bisa dilakukan. Dalam Islam, saurang anak pun indak buliah manyakiti perasaan urang tuonyo walaupun itu dengan mangecek nan awak remeh takah desahan mengeluh. Apolai dengan malawan kecek urang tuo dan mangakibekan dapek manyanyikan perasaan uraang tuo. Itu adolah hal-hal nan dilarang. Doso gadang nan didapekan dari manyakiti hati urang tuo sangeklah gadang. Jadi, mari awak hormati urang tuo dan manyayanginyo takah baliau alah manyayangi awak dari ketek dulu.


Gunoan cuko. Caronyo samo jo panaplikasian jo limau kapeh. Dapek mangepel lantai dan mangelap bagian anyia dalam ruangan manggunoan cuko. Indak paralu cameh jo baun manyangek cuko, baunnyo akan manghilang katiko cuko mangariang. Parfum ruangan dapek manjadi pilihan nan simple dan praktis untuak digunoan sabagai panghilang baun anyia. Cukuik manyemprotan pado ruangan nan babaun anyia dan dalam sakejap baun anyia ilang. Caro barikuik nyo manggunoan aroma terapi. Aroma terapi nan digunoan digantuang di dalam ruangan dapek mangusia jauah baun anyia nan ado. Ruangan pun akan baaroma segar dan mambuek nyaman urang nan ado di dalamnyo. Hal lainnyo bisa pulo manggunoan lilin baaroma nan banyak di jual di markeplace.


katiko Lisa sadang barulang tahun inyo dikejutkan oleh kawan-kawannyo di ma telur dipecahkan di atas kepalanyo. Saat itu inyo maraso pusing bana karano baun telur nan ado di kepalanyo sampai sacaro perlahan-lahan ka wajahnyo. Karano telur nan kawan kawan Lisa gunakan itu alah lama sahinggo inyo mamiliki baun nan sangek manyengat dan amis. Karano hal tasabuik bisa manjadi sakit kepala karano baun amis dari telur itu dan inyo langsung manutup hidungnyo jo tangan nan barsih serta barusaha untuak mankalam telur nan saat iko mamenuhi mukanyo. Saat itu Lisa sering bana mual karano baun telur nan sangek  indak disukai oleh  Lisa. Inyo mangambik air cukuik banyak untuak manghilangkan baun amis nan ado di kepalanyo namun satalah 30 manit kemudian inyo masih alum puas karano rasa amit nan ado di kepalanyo alum kunjung hilang. Satalah itu inyo mamutuihkan untuak mambeli sampo cukuik banyak dan mamakainyo di  rambutnyo


Berdasarkan kaba nan banyak tasebar di media sosial, salah satu perusahaan pusat perbelanjaan yaitu Ramayana melakukan PHK terhadap karyawannyo. Sempat tasebar video kesedihan pegawai Ramayana nan baru siap di PHK. Dengan kondisi masih bapakaian warna merah jambu (pakaian seragam nan biaso awak tamuan kalau balanjo di Ramayana), kiro-kiro 20 urang saliang bapaluak sambia manangih mancaliak an kesedihan satu samo lain. Ado nan alah taduduak manangih di tapi ruangan sambia malap aia mato nan ndak bisa ditahankan. Mancaliak suasana nan begitu haru mambuek awak nan mancaliak video ko pun manjadi sadiah dan terharu. Semoga karyawan nan tadampak PHK Ramayana ko bisa sacapeknyo dapek karajo nan baru.


Alah jaadi kegiatan rutih satpol pp satiok nio masuak bulan puaso suko ma razia hotel hotel melati di kota padang, satiok razia pasti ado se nan tatangkok, alah acok urang kanai razia tapi masih ado juo nan berani meakukan hal hal nan mode itu, sabaiak nyo hindari lah manyewa kamar hotel kayak gitu kalau alun suami istri, karajo salah tu, kok lah kanai razia kan malu wak namo wak di sabuik sabuik urang, apo lai kalau lah ka dakek bulan puaso tu pabanyak lah ba ibadah, bukannyo maksiat di pabanyak. jauah kan diri dari perbuatan perbuatan yang merugikan mode tu, pabanyak ibadah, mulai ka musajik dan danganan ceramah ceramah ustad.


waktu ambo masih SD kelas 5 semester satu ambo pernah malu sabana malu samo kawan kawan sakelas soalnyo ambo ketahuan dek guru pengawas mancaliak buku pas ujian tu, ambo bae se manakua salamo ujian tu, ambo di sorakan dek kawan sakelas, aia mato lah raso raso kalua dek saking malunyo, nio balari kalua ujian alun salasai sadonyo lai. jadi salamo ujian ambo lah ndak konsentrasi lai dek lah malu,ambo takuik dek kejadian ko ambo ndak di lulusan samo guru. kawan di sabalah meja lah galak galak ketek mancaliak ambo lah panik mode tu,bibia lah pucek dek katakuikan, sajak kejaian itu ambo ndak barani mancontek atau caliak buku kalau ujian lai do.


Katiko sadang di hotel ambo mandapek an kamar nan nio ambo pakai masih kumuah, tampek lalok nyo bagese pokoknyo indak bantuak alah dibarasiah an. Pai lah ambo ka bawah tampek petugas hotel ko yang batugas mambarasiah an kamar ko. Berang lah ambo ka inyo, pas ambo berang inyo ikuik berang juo. Padohal inyo harus mandangaan apo nan ambo kecek an sabagai customer inyo. Diaagiah tau lah inyo dek kawannyo kalau sabagi patugas ndak buliah mode tu, ado caro untuak awak manghadapinyo. Patamo bausaho tanang, kaduo danga an elok-elok apo nan manjadi pamasalahannyo, katigo tunjuak an simpati awak, tarakhir minta maaf dan agiah solusi ka customer awak.


Nan bakapalo ketek manjadi pakerja nanbatangguang jawab mangumpuakan makanan dalam sarang. Dalam sahari ratu rayok mampu batalua hinggo 30 ribu butir. Tugas lain dari rayok pakerja adolah malayani kabutuhan ratu bantuak manyuok an ratu, mambarasiahan talua-talua dan mamaliharo larva. Makanan anai-anai samaso manjadi rayok adolah kayu-kayu nan kariang, itu sababnyo rayok acok manggarogoti parabotan nan ado di rumah hinggo manjadi serbuk. Salain mamakan kayu kariang, rayok pulo batani jamur nan bawarna putiah dan barongga manyarupoi sponge nan dipaliharo di dalam sarangnyo. Rayaok pakerja mamaliharo dan mamanen jamur-jamur tasabuik untuak disimpan sabagai cadangan makanan. Rayok mambuek sarang nyo dari lumpua dan babantuak barupo gundukan tanah nan tinggi dan gadangnyo mancapai 7 meter.


Ambo pernah jalan sore surang se, niek hati untuak mancari udaro segar se. Tibolah ambo liwaik rumah kosong dan ambo caliak se rumah tu. Wakatu ambo mancaliak-caliak rumah tu dari lua takajuik bana ambo wakatu tacaliak hantu. Manggaretek bana ambo, mano surang se di depan rumah kosong ko langsuang lah balari kancang ambo. Takajuik bana baa kok ado se nan tacaliak padohal hari ko masiah sore alun malam lai. Ambo raso kalau malam pasti labiah horor lai rumah kosong tu. Lameh bana badan ambo waktu bajalan setelah lari kancang tadi, ndak tabayang ambo sampai bisa mancaliak hantu tu, ndeh yo sabana lah.


Pagi ko rancano ambo nio olahraga pagi jo suami ambo soalnyo pas bana libur di hari minggu. Alah siap pakai baju olahrga, tibo tu paruik ambo ko mual bana rasonyo. Padohal alun ado tarisi jo apo-apo paruik ko ndak ado lo penyebab nyo. Tadi se elok-elok se, mual nyo datang tibo-tibo se. Suami ambo ko cameh, takuik ko manga soalnyo taraso lemas juo indak mual se. Pai lah kami ka rumah sakik, indak jadi do niek olahraga pagi tu di ilang an lai. Tibo sampai ka rumah sakik kecek urang tu ambo hamil. Ondeh mandeh takajuik bana ambo, alah hamil se. Padohal baru 3 bulan manikah, indak nyadar lo kalau hamil.


Dean gemar bana nonton bioskop. Hampir ndak pernah absen kalo ado film-film yang baru tayang. Kebetulan Dean baru pindah ka kota ko. Hari tu Dean lah sanang bana abih manonton bioskop jo kawan-kawan barunyo. Tagasak-gasak pai ka jamban dek abih manahan diri karno film tu yang tigo jam. Dengan antusiasnyo Dean mambayangkan duduak tanang di jamban mall tu. Tapi yang sabananyo nampak adalah toilet putiah yang balapih karak manjadi kuniang kecoklatan. Dean nan awalnyo tagasak bana lah di ujuang, sakatiko hilang karno raso jijok mancaliak toilet yang kumuah tu. “patuik se lah toilet ko langang ndak ado urang” kecek Dean mancak-mancak surang.


Katiko urang babuek salah kakito, nan kito lakuan adolah mamaakan. Karano salah satu alasan urang ndak nio mangakui kasalahan adolah karano takuik atas respon urang nan alah disakiti, takuik ndak dimaafkan dan takuik dijauahkan. Mamaafkan pun gunonyo untuak kabahagiaan kito juo, dengan kito mamaafkan dan ndak manyimpan raso dandam dalam hati, iduik kito akan damai dan tanang.baa caronyo supayo kito bisa mamaafkan? Nan partamo malupoan apo nan lah lalu, sahinggo kito bisa fokus kamuko untuk hal nan labiah elok. Kaduo kito harus sadar kalau satiok urang pasti pernah babuek slaah, tamasuak kito sendiri, sahinggo kito bisa samo-samo instropeksi diri manjadi pribadi nan labiah elok, dan nan paliang pantiang hapus sado raso dandam, karano manyimpan dandam akan manyakiti diri kito surang. Jadilah urang nan pamaaf, karano satiok urang pasti pernah salah.


Perbuatan nan salah katiko manikmati sabuah karya adolah mancubo untuak manjiplak atau manikmatinyo sacaro bajakan. Plagiat adolah tindakan nan sangek marugikan urang lain. Alah basusah payah inyo mancurahkan ide dan gagasannyo sahinggo babantuak sabuah karyo. Mako dari itu, penting untuak manghargoi dengan caro langsuang manikmatinyo dari tampek nan resmi sahinggo dapek mambari keuntungan kapado kreator tasabuik. Manghargoi sabuah karya akan sangek mambantu kapado kreator karano dari situlah inyo manilai antusias panikmat karyonyo. Namun faktanyo masih banyak urang nan indak mangarati caro manghargoi karya urang dengan manikmatinyo dari tampek resmi sahinggo iko sangek marugikan. Mako dari itu, marilah awak manghindari untual manjiplak karyo urang lain atau manikmatinyo dari tampek bajakan.


Kalian waktu Ujian Nasional apo se yang manjadi persiapan, ambo raso hampia samo lah awak yang indak samo adolah urang nan ndak nio barusaho apolai baraja. Ambo waktu dinyakan lulus Ujian Nasional sanang bana apolai ambo tau itu adolah hasil dari karajo ambo indak mancaliak punyo urang. Ambo nio maagiah tau kalian baa langkah nan tapek yang awak bisa lakukan sabalum ujiam dimulai. Patamo banyaklah berlatih soal-soal, taruih tu awak harus rajin mambaco dan datanglah tapek waktu ka sakolah jan talambek juo, Salanjuiknyo jan lewatkan jam palajaran yang di ujikan waktu Ujian Nasional, tarakhir menyiapkan alat tulis dan mempelajari caro manjawek soal dilembar soal.


Katiko awak nio mandapek an apo nan awak nio tantulah butuh samangaik yang gadang. Langkah yang bisa kalian lakukan katiko itu yaitu nan patamo tantukan tujuan awak, kaduo basungguh-sungguh dan nio baraja mandapek an tujuan awak, katigo katiko gagal jan lupo untuak bangkik, tarakhir jadianlah sesuatu untuak manjadi motivasi awak dan taruih an perjuangan awak. Sanang bana katiko apo nan awak lomba kan atau ikuik an mandapek an penghargaan. Penghargaan nan ado bisa manjadian motivasi awak ka salanjuiknyo. Contoh Ani inyo inyo bisa mandapek penghargaan dalam maikuik an lomba manggambar dan malukis. Padohal sabalumnyo inyo selalu gagal, tapi ani salalu bausaho dan baraja untuak bisa sampai ka titiak dima inyo mandapek an kamanangan.


Lisa sadang melakukan kegiatannyo sabagai salah ciek anggota organisasi. Kegiatan iko mamakan banyak waktu dan banyak tenaga karano acaranyo dimulai dari pagi sampai sanjo. Lisa nan saat itu Tengah barker ingek sahinggo mambuek  Bajunyo cukup basah karano ker ingek tasabuik. Saat itu Lisa disuruh ikut bargabung barsamo nan lain agar dapek manjalani kegiatan secara barsamo-samo. Saat kegiatan itu barlangsung Lisa  mandanga pambicaraan dari anggota organisasi tasabuik nan mangatakan bahwa Lisa mampunyoi baun badan karano terik matohari serta ker ingek. Mandanga itu Lisa maraso malu untuak bargabung kambali ka anggotanyo karano takut anggota nan lain jugo mampunyoi pandangan nan samo jo mereka. Lisa pai ka kamar mandi untuak mambersihkan dirinyo sebentar dan mangeringkan ker ingek nan saat iko mambasahi bajunyo. Satelah ker ingeknyo kering Lisa  mamakaikan parfum ka badannyo agar baun badannyo hilang dan inyo dapek bargabung kambali.


Sebagai rakyat Indonesia alah semestinyo manjadikan perbedaan sabagai kekayaan bukan sabagai bahan perselisihan. Mentang-mentang ambo punyo bantuak bantuak urang Negro bukan berarti kalian bisa sakalamak hati mancacek-cacek ambo. Akan ambo buktikan walaupun punyo fisik nan babeda dari nan lain ndak akan manjadi penghalang bagi ambo untuak tetap berkarya. Ambo ndak pernah padulikan kato-kato urang nan mambuek ambo malangkah mundur. Banyak dari kalian nan mangecek an ambo ndak pantas untuak jadi seorang beauty vlogger karano bantuak ambo ndak mandukuang. Tapi tetap ndak akan manyuruik an niek ambo untuak mawujudkan cita-cita untuak manjadi seorang beauty vlogger. Bagi kalian nan pernah di posisi ambo nan dianggap remeh karano mamiliki bantuak fisik nan babeda dengan urang Indonesia pado umumnyo jan hiraukan kecek-kecek urang nan manjatuahkan kalian. Tetap fokus untuak manjadi labiah baik.


Saat itu Andi sangek nio mambuang aia ketek dan mancari toilet terdekat. Inyo pun bartanyo ka salah ciek petugas kebersihan nan saat itu barado indak jauh dari tampek Andi saat itu. Petugas kebersihan tasabuik manunjuakkan ka bangunan ketek nan ado dibalakang batang gadang itu. Mancaliak ado toilet umum Andi langsung bargegas tanpa mancaliak terlabiah dahulu  bahwa toilet tasabuik dipisah antara perempuan dan laki-laki. Namun saat inyo mamasuki toilet itu inyo mancaliak ado perempuan nan sadang barcermin sambil mamperbaiki riasannyo. Kaduo urang tasabuik samo-samo batariak karano takajuik samo situasi saat kini. Lalu Andi dengan capek maagiah tau kalau inyo salah masuk toilet dan maminta maaf. Andi nan maraso malu itupun langsuang manjauh dari toilet tasabuik.


Satiok anak ketek pasti maraso katakutan katiko ditinggakan surang diri di rumahnyo. Ado banyak alasan baa kok hal itu bagitu manakuikkan bagi satiok anak ketek. Partamo, katiko ditinggakan surang diri di rumah, anak ketek akan maraso posisinyo indak aman. Hal iko disababkan karano urang tuonyo indak ado di dakek inyo. Kaduo, katiko ditinggakan surang diri di rumah, banyak hal nan akan dipikiakan dek anak ketek. Contohnyo adolah inyo akan ditinggakan dek urang tuonyo karano mada. Katigo, anak ketek nan ditinggakan surang diri akan maraso sangaik katakutan karano indak banyak nan bisa inyo lakukan di rumah. Apolagi jikok anak ketek ditinggakan di rumah dalam kaadaan lampu mati.


Sabagaai urang nan pernah manggalak an urang di muko kelas kadang katiko gadang ado raso basalah dalam hati. Tapi langsuang mamaklumi kalau dulu masih indak talalu peka dan kurang tau tantang etika. Katiko gadang kadang awak pernah barado di posisi dimano manjadi saksi ado urang manggalak an dan ado urang nan digalak an. Contohnyo manjadi pangajar di suatu tampek nan mano urangnan diajaan adolah anak labiah mudo-mudo dan kadang anak-anak. Mancaliak dari jauah kadang awak mancaliak kadang anak-anak parasaannyo masih polos dan apopun kasalahan nan dibuek kawannyo adolah salah satu hal nan lucu. Ado nan manjadi minder dan ado pulo anak nan emang sangajo nio malawak di muko kelas karano inyo tau salah dan mancaliak kawannyo galak makonyo kadang alah mangarati kalau kawannyo hanyo mancaliak hal tasabuik hanyo sabatas dirinyo surang alah lucu.


Digantinyo Ujian Nasional jo penilaian dari sisi kognitif dan memori manimbulan banyak respon positif dari masyarakat. Penerapan dari metode iko manjadikan karakter siswa talabiah tabantuk sasuai jo nan inyo kuasai sahinggo dalam menghadapi proses pembelajaran siswa indak tatakan atas tuntutan nan mengharuskan menguasai sado mata pelajaran di sakola. Penerapan metode penilaian nan beragam iko mambuek banyak banyak siswa untuak labiah fokus tahadok bakat, minat serta adabnyo. Dan dalam penilaian iko pun tantu siswa diharuskan untuak labiah bausaho sacaro maksimal sahinggo hasil nan didapek mamuaskan. Jadi, siswa nan kini sadang nan mampasiapan kelulusan dapek mamperbaiki sistem baraja jo prilakunyo di sakola.


Salah panggi namo tu biaso tajadi sabananyo, bahkan urang dakek awak surang bisa salah namo manggia ambo. Bantuak nenek ambo yang katiko inyo salah manggia namo cucunyo pasti inyo maraso malu kareno bantuak indak kenal jo cucu nyo. Caritonyo hari rayo ambo sakaluargo main ka rumah nenek, nan nenek ko manggia namo kakak ambo taruih tu indak manoleh ambo. Pas dipacik pundak baru sadar tanyato nenek manggia ambo. Beda nek iko bukan kakak kecek ambo, ciri kakak jo ambo se babeda. Kakak urangnyo agak barisi, kuliknyo putiah nan ambo kabaliak an nyo, matonyo sipit, rambuiknyo pendek. Padohal beda tapi nenek masiah salah sabuik namo.


Di lapangan banyak di tamui urang nan ndak nio manjadi saksi dalam sabuah kecelakaan dengan alasan takuik baurusan jo polisi. Mako dari itu langkah nan bisa di lakukan kalau seseorang takuik untuak manjadi saksi adolah nan pertamo, lakukan pendekatan. Makasuik dari pendekatan adolah awak harus manjalehan kapado urang nan basangkutan basonyo ndak akan tajadi apo-apao katiko mereka manjadi saksi dalam sabuah kecelakaan ko. Nan kaduo, kalau urang tu lah nio manjadi saksi, agiah lah pertanyaan-pertanyaan nan ndak terkesan ma intimidasi urang tu. Kalau lah sempat nyo maraso ta intimidasi pasti nyo akan samakin takuik katiko di serbu beberapo pertanyaan. Nan terakhir, jan lupo batarimo kasih katiko seseorang tu lah salasai ma agiah kesaksian.


Idola kini indak mamandang jantan batino, urang lua atau artis kampuang, nan pandai atau cuma parasnyo nan rancak, sadonyo dijadiin idola. Standarnyo tantu babeda pulo. Salah satu ambiak lah contoh, anak mudo kini suko bana maidolan artis korea. Muko rancak putiah, gagah, pandai manyanyi jo manri ditambah pandai bamain film. Sagalo bakat ado di dalamnyo. Maskipun indak mangarati bahasonyo, tapi pesona nyo mambuek urang di saluruah dunio manjadi gilo. Kadang suko nyo urang jo idol kpop ko bisa manjadian kabiasoan buruak bantuak suko nan balabiahan manjadi sifat agresif nan didapek an. Suko tantu buliah, tapi alngkah eloknyo tantu batehnyo antaro idola jo fans, labiah rancak dapek amngapresiasi idola jo mandangaan karyanyo jo pai manonton konser idola.


Pencegahan mual maliputi pengaturan jadwal makan agar tetap teratur, konsumsi makanan higienis, manjago keadaan kondusif agar stres indak mudah datang, indak manggunoan ponsel atau mambaco buku katiko dalam perjalanan, dan paningkatan daya tahan tubuh. Jiko mual tajadi dalam durasi waktu yang lamo dan indak kunjung hilang dusertai dengan raso nyeri di bagian paruik, pemeriksaan labiah lanjut harus dilakukan. Salain itu, pemeriksaan pun harus dilakukan jiko mual tasabuik menimbulkan muntah. Terutamo jiko tadapek bercak darah pado muntah tasabuik. Hal iko batujuan untuak memastikan apo penyebab utamo dari kemunculan gejala mual yang timbul. Segera hubungi dokter untuak mandapekan penanganan labiah lanjut jiko mengalami mual yang indak kunjung hilang dan taraso nyeri di bagian paruik.


Alhamdulillah setelah malewati babagai macam tes ambo dinyatokan lulus sabagai panarimo beasiswa LPDP untuak malanjuik an S2  ka California University, Los Angeles dan ndak taraso lah hampia sabulan ambo tingga disiko sabagai mahasiswa asiang di nagari urang. Ndak bisa dipungkiri, awal-awal kehidupan di siko ambo sempat mangalami nan namonyo Culture Shock. Mulai dari urangnyo, budaya nyo, dan makanan nan ado disiko sadonyo ndak ado nan cocok jo ambo. Bahkan ambo sempat maraso begitu ndak basamangaik dalam manjalani hari-hari dan nio manyarah karano maraso takuik ndak bisa ba adaptasi dengan nagari urang ko dan sangaik babeda jo nagari awak Indonesia. Untuanglah maso-maso tu lah talewati.


Windy nan marupokan salah ciek artis nan acok kali manderita serangan panik katiko inyo melakukan kegiatan nan mamerlukan perhatian urang banyak takah  katiko barado di kerumunan urang atau event publik. Saat itu karano keadaannyo nan belum cukup sehat namun acara tetap dilanjutkan sahinggo Windy nan saat itu mamaksakan dirinyo tibo-tibo mangalami keadaan di mano inyo maraso sangek gelisah serta pusing. Namun inyo tetap mangusahakan agar tetap tenang sahinggo urang-urang indak manjadi khawatir. Namun karano hal iko didiamkan sajo mambuek Windy nan saat itu mancubo untuak tenang manjadi labiah parah keadaannyo di mano inyo tibo-tibo mual dan maraso sangek lemas. Mancaliak itu urang-urang langsung mang ingekkan agar Windy di agiah minum dan ditenangkan terlabiah dahulu baru acara dilanjutkan.


Sabananyo apo nan tajadi dek pak Ahok tu acok tajadi di kami umaik kristiani. Bedanyo adolah pak Ahok sabagai nan minoritas manistakan agama Islam nan mayoritas di Indonesia. Jan kan di lingkungan politik node itu, di lingkungan-lingkungan ketek saroman sakolah se acok juo awak tamukan. Contohnyo se anak ambo acok manjadi sasaran buli dek kawan-kawannyo karano ndak ba agamo Islam. Mancaliak masalah ko sabagai urang tuo hendaknyo mananamkan raso saliang maharagoi perbedaan antah itu perbedaan suku, agama, ras, dan adat. Supayo kok anak-anak ko gadang bisa manerapkan tenggang-manenggang tahadap perbedaan nan ado sahinggo pasalisiahan-pasalisiahan nan tajadi dek masalah SARA ko ndak ado lai.


Semenjak covid 19 korban PHK dari perusahaan-perusahaan gadang taruih batambah sahinggo makin banyak urang nan kahilangan karajonyo. Ado hal nan paralu dihindari katiko baru kanai PHK diantaronyo jan langsuang manyalahan diri atas keputusan nan alah diambiak dek perusahaan. Katiko awak alah manyalahan diri surang mako penyesalan-penyesalan akan timbua di kehidupan awak. Raso pacayo diri pun akan bakurang karano maanggap diri nan ndak kompeten dalam bakarajo. Padahal alun tau alasan awak kanai PHK karano kesalahan nan alah awak pabuek, siapa tau karano perusahaan memang sedang goyang karano efek pandemi sahinggo nio ndak nio harus mangurangan jumlah pegawainyo. Tetaplah bapikia positif. Dengan bapikia positif sesuatu nan positif pun akan datang mahampiri.


Asisten Rumah Tanggo atau ART adolah urang nan manjadi pananggung jawab atas rumah majikan nan alah mambayanyo. Mako dari itu sagalo bantuak kesalahan nan dibuek marupokan hak untuak majikan dalam manegur bahkan memberhentikannyo. Barikuik adolah caro nan dapek diterapkan katiko ado ART nan malakukan kesalahan sahinggo paralu untuak ditegur. Partamo, mamancing inisiatif ART agar mangungkapkan kesalahannyo. Kaduo, manyampaikan sacaro jaleh dan detail kapadonyo agar kedepannyo indak mangulangi hal nan samo. Katigo, mambari peringatan partamo ateh kesalahannyo sahinggo inyo akan labiah bahati-hati agar indak mandapek peringatan lainnyo.  Kaampek, tetap mambari apresiasi ateh karajo nan alah inyo karojoan dengan elok sahinggo inyo indak hanyo bapikia kalau majikannyp hanyo mancaliak keburukan atau kesalahannyo sajo.


Lah dari dulu ambo kecek an jan biasokan malapehan kantuik sambarangan. Akhirnyo adiak ambo talapeh pas urang sadang bakumpua-kumpua di rumah sanak ambo. Mamerah muko dek malu. Makonyo kalau lah taraso raso-raso ka takantuik tu langsuang pai manjauah dari kerumunan urang rami. Kalau lah jauah dari kerumunan urang rami lapeh an lah kantuik tu lai. Atau kalau sadang di tampek nan ketek, misalkan sadang di rumah pai se ka kamar mandi, iduik an kran aia, abis tu baru kalua an kantuik tu. Tapi jan di ajanan bana pas mangalua an kantuik tu. Lambek-lambek se. Pasti ndak akan taranga gai dek urang tu do.


Baru beberapa hari nan lalu ambo mancaliak ado undian kosmetik merek maybeline di Instagram. Dari dulu ambo tamasuak nan acok ikuik undian-undian saroman ko apolai undian kali ko syaratnyo gampang dan mudah jadi sayang untuak dilewatkan. Awak tingga sebarkan kalau sadang ado undian dari merek maybeline dan buek komentar di poster nan awak sebar tu samenarik mungkin. Tigo hari setelah ikuik undian tu langsuang diumuman sia pemenangnyo. Ado 100 urang pemenang di undian kali ko. Tamasuak ambo di dalamnyo nan baruntuang manjadi pemenangnyo. ndak lamo dari pengumuman pemenang dari pihak maybeline langsuang mahubuangi ambo untuak mananyokan alamaik. Kini ambo tingga tunggu hadiahnyo se datang ka rumah.


Dulu ado kejadian yang awalnyo manakuik an bagi ambo tapi siap tu ambo tangango lo. Jadi caritonyo kan ambo pulang dari ngaji nio pulang ka rumah. Ambo ko naiak sapeda bantuak biaso. Tibonyo ado honda yang maikuik an dari balakang, galagatnyo memang maikuik an ambo. Pas ambo caliak senyum inyo, takuik lah ambo apolai ambo indak kenal. Pas sampai rumah tanyato inyo ka rumah juo. Tanyato kecek amak ambo itu adolah adiak sapupu jauah inyo. Ondeh tangango lah ambo, manuruik ambo urang tua salah maambiak tindaka. Kalau yobana tau jo ambo manga bantuak urang nio manguntit se, ma indak langsuang manggia namo. Amak ambo ciek saharusnyo kalau ado urang datang kecek an dulu.


Salamo maso sakolah Ambar salalu talaik pai ka sakolah, indak disiplin bana pokoknyo. Ambar ko banyak alasan satiok ditanyo jo guru, apo nan manjadi alasan ambar. Ambar manyasa bana katiko indak mandanga kecek guru BK di sakolah inyo kalau masiah mode ko si ambar, inyo akan dikaluaan dari sakolah. Hari nan mambuek inyo manyasa adolah katiko di kaluaan dari sakolah dan amak jo apak nyo kecewa ka inyo. Untuak adiak-adiak nan kini sadang baraja di sakolahan, jan suko malanggar aturan dan manyapelehan guru atau urang tuo kalian nan maagiah nasihat. Barajalah untuak batangguang jawab jo apo nan kalian jalanan kini.


Windy marupokan siswi SMA nan terkenal dengan keramahannyo. Namun katiko inyo mandarito sakik sampai seminggu dikaranokan amandelnyo nan semakin mambesar sahinggo inyo kesulitan untuak makan dan minum. Windy nan dibaok ka rumah sakik disarankan oleh dokter agar malakukan operasi pengangkatan amandel agar Windy indak manderito sakik. Mandanga itu Windy ketakuikan karano inyo mandapeki carito dari kawan-kawannyo nan alah malakukan operasi amandel. Saat itu kawan-kawannyo bakato kalau  sesudah operasi amandel itu inyo akan marasokan sakik dan akan kesulitan untuak makan serta minum. Namun setelah beberapa lamo kamudian barulah mareka  indak maraso sakik. Karano carito tasabuik nan mambuek Windy takuik untuak operasi amandel. Inyo mamohon  sambia manangis kapado dokter dan urang tuonyo agar indak dilakukan operasi.


Biasonyo oto umum nan khusus malakukan parjalanan sampai ka kampung Linda barangkek jam 4 sanjo. Linda nan kini sadang barado di Kota Padang pun nio baliak ka kampuang. Jam 3.20 Linda alah mulai kalua dari kos nyo manuju angkot arah ka pasa. Satalah sampai di pasa, Linda harus manaiki angkot sakali lai untual sampai ka tampek bus itu baranti. Tetapi ado masalah katiko Linda manaiki angkot nan kaduo yaitu ban angkot nan tibo-tibo pacah. Padahal perjalanan masih jauh dari tampek Linda kini. Akhianyo Linda mambaya ongkos angkot nan barusan inyo naiki dan manunggu angkot lain untuak malanjuikan perjalanannyo. Satalah babarapo drama itu salasai timbulah masalah baru yaitu bus nan dikaja itu alah barangkek 10 minik nan lalu. Maraso perjuangannyo sio-sio mambuek Linda taduduak karano masih leno karano mangaja bus tasabuik.


Mancobo pamaian olahraga aia bisa manjadi pangalaman menyanangkan nan bisa dicubo. Indak ado maslahanyo mancubo. Malawati jeram di sungai basamo ji kawan-kawan di ateh parahu karet. Mancubonyo tantunyo harus dilengkapai jo alat-alat nan mandukuang kasalamtan dan urang-urang profesional di bidangnyo. Biasonyo nan cewek-cewek agak kurang tatarik ikuik kagiatan mode ko dek takuik. Alun bacubo alah menagecek an takuik. Mancubo pengalaman-pangalaman nan indak acok dicubo urang bisa jadi manjadi pangalaman nan indak bisa dilupoan. Olahraga aia ko biasonyo ado di daerah-daerah pagunungan di hilia batang aia. Salain pangalaman nan dapek, pamandangan di sapanjang batan aia tampek arung jeram jarang nan ka indak rancak pamandangannyo.


Panyakik pancernaan bantuak karacunan makanan jo muntaber dapek manimbuakan gajalo mual dan muntah. Untuak magatasinyo dokter dapek maresepkan ubek anti mual. 1) Emetrol (asam fosfat) umunyo digunoan sabagai ubek untuak mangatasi mual akibek infeksi pado pancernaan, bantuak kasus karacunan dan muntaber, atau akibek makan balabiahan. 2) Bismuth subsalicylate adolah ubek nan bisa maradakan mual dan sakik paruik. Padusi hamil atau manyusui harus bakonultasi jo dokter sabalum manggunoan ubek mual ko. Pasalnyo, sifek salisilat nan takanduang dalam bismuth subsalicylate mirip jo aspirin nan dapek mambahayokan janin dan bayi. Urang nan alergi tahadap aspirin atau ubek nan takuik indak buliah manggunoan bismuth subsalicylate. 3) Ubek lainnyo, antibiotik nan dibarikan untuak mangatasi muntah akibek infeksi bakteri. Salain itu, ubek antasida, histamine-2 blocker.


Kalian mungkin pasti pernah pai ka rumah urang dan manumpang ka kamar mandinyo. Pasti kalian akan jijok katiko mancaliak kamar mandi urang tu kumuah. Memang alah semesetinyo kamar mandi tu paralu di barasiahan minimal 2 kali saminggu. Apolai jamban nyo tu. Soalnyo kalau kamar mandi awak kumuah bisa jadi sarang panyakik lo bagi tuan rumahnyo. Kalau awak lah sakik lah payah ber aktifitas, kok lah payak ber aktifitas mako ndak akan produktif. Jan pernah di remehan sesuatu nan nampak sepele tu. Talabiah kalau datang urang ka ruamh awak nyo caliak kaamr mandi awak kumuah pasti urang akan jajok mancaliaknyo. Nan pasti awak akan di cap kumuah dek tamu awak tu.


Dari segi atau suduik pandang urang nan manjadi korban urang salah masuak kamar mandi, hal iko taraso sangaik manyebalkan bahkan mambuek kesal bakapanjangan. Parilaku salah masuak kamar mandi ko bisa jadi sajo manimbuakan raso indak nyaman dalam diri urang nan manjadi korban salah masuak kamar mandi ko. Karano urang urang nan manjadi korban salah masuak kamar mandi ko maraso kalau privasi nyo indak lai aman dan taganggu. Bahkan parah nyo kajadian salah masuak kamar mandi ko bisa jadi sajo maninggakan raso trauma dalam diri urang nan manjadi korban salah masuak kamar mandi ko, jikok katiko kajadian tu kondisi urang nan manjadi korban salah masuak kamar mandi ko sadang ndak mamungkinkan.


Manuruik pandapek ambo, katiko kalian maraso takuik di suatu tampek nan kalian anggap asiang mako hal nan pertamo nan harus kalian lakukan adolah  cari kawan baru untuak mampacapek kalian ba adaptasi jo lingkungan. Setelah kalian manamukannyo mako mulai lah batanyo-tanyo tentang apo nan ingin kalian ketahui tantang tampek asaing nan sadang kalian tempati kini. Apokah itu kebiasaan, budaya, dan tampek-tampek rancak nan biaso dikunjuangi dek urang-urang sinan. Samakin banyak kalian batanyo mako samakin banyak lo pengetahuan kalian tentang suatu tampek tu. Otomatis katiko kalian lah tau banyak akan mambuek tampek tu ndak taraso asiang bantuak pertamo kali kalian datang kasinan.


Untuak pertamo kalinyo ambo nampak setan setelah sekian lamo ambo ndak pernah picayo jo nan mode-mode tu. Ruponyo gaib tu memang ado. Salamo ko ambo selalu mambantah urang-urang nan mangaku pernah mancaliak hantu. Mungkin dek akhir-akhir ko ambo takabua sahinggo nyo pacaliak an wujuik nyo di tampek dan wakatu nan ndak ambo sangko-sangko. Sadang lamak-lamak makan sambia manonton TV di ruang tamu, dengan santainyo sesuatu nan sangaik mengerikan nan babantuak siampa, batubuah gadang, muko caia, mato merah, batariang, dan badan dipanuahi bulu sadang tagak di muko pintu rumah ambo nan lataknyo ndak jauah dari tampek ambo manonton. Nan paliang mambuek ambo sampai tapanca kajamban dalam sarawa adolah makhluk tu mancaliak ka ambo dengan tampang berang seakan-akan ado sesuatu nan ndak nyo suko dari ambo. Ambo hanyo bisa mamiciang kan mato sampai makhluk tu hilang surang.


Pado maso pandemi memang mambuek urang bosan karena harus mamakai masker dan maikuik an prokes taruih. Ambo wakatu itu kan pai jo kawan ambo. Ditangah perjalanan kami kanai barantian dek patugas kepolisian karena kawan ambo ko indak mamakai masker. Berang lah kawan ambo ko karena rasonyo indak mamakai masker ko. Kecek kawan ambo indak kan lega gai awak banafas kalau mamakai masker dan indak lo ditampek rami jadi manga harus dipamasalahan. Manuruik ambo batua juo kecek kawan ambo ko karena kami salamo diperjalanan indak ado mangecek sahinggo indak ka manga gai do. Didalam tas pun ado masker inyo yang inyo latak an dulu karena takuik sasak angok kalau mamakai salagi diperjalanan.


Roby kalau dirumah acok bana kanai berang dek amak jo apaknyo. Memang berang urang tuo nyo kareno ado alasan. Satiok nio kanai berang sabananyo roby alah sadar. Inyo juo katiko dari main bola misalnyo, alah tau beko sampai rumah kanai berang. Kareno baju kumuah dan pulang talambek. Satiok nio pulang roby ko takuik sabananyo pasti bajunyo yang kumuah mambuek amak berang. Walaupun bak itu roby adolah anak yang elok, inyo tau langkah yang harus dihadapi kalau urang tuonyo berang. Patamo diam se, jan ngeyel kalau dikecek an supayo indak panjang, kaduo maminta maaf ka amak jo apak, katigo pas sampai rumah tanangan diri dan mangakui apo nan tajadi.


Menggunokan caro alami untuak mancegah sarangga barkembang biak di dalam rumah dapek dilakukan jo mancampuakan bahan-bahan alami takah daun jeruk dan lain sabagainyo.  namun hal nan paling penting untuak dilakukan yaitu manjago kebersihan rumah jo rajin mambersihkan lingkungan sakitar sahinggo tampek manjadi barsih dan mampersulit sarangga untuak manyebar dan bareproduksi atau barkembang biak.  salain itu jugo jo manggunokan cat dinding jo warna urange atau kuning jugo dapek dilakukan untuak mangantisipasi sarangga barkembang biak di rumah tasabuik karano sarangga indak manyukai warna nan terang  karano akan mampersulit mereka untuak bargerak.  mako dari itu marilah kito manjago kebersihan rumah sarato kampuangin maupun tata letak barang sahinggo sarangga akan takut untuak barkembang biak dan manunjukkan keberadaannyo.


Ambo punyo kawan nan inyo tu mabuak pajalanan. Apolai kalau jauah pajalanannyo, apolai kalau naiak oto yang tatutuik. Ambo ko alah ancang-ancang untuak manjago makan dan minum ubek untuak supayo indak muntah jo paniang di perjalanan. Cuman nan kawan ambo ko, inyo agak ngeyel saketek. Nah tibotu alah tacaliak bantuak inyo nio ka muntah soalnyo cirinyo tu alah tacaliak. Inyo kecek paruiknyo mual, kapalonyo alah paniang, sakik paruik sakatiko, raso ka damam dan badan lameh se rasonyo, danyut nadi inyo samakin capek, muluik kariang dan bakaringaik bana. Indak lamo kemudian inyo muntah di muko bangku oto tu, langsuang tamual juo ambo rasonyo dek mancaliak itu. Kareno ambo jajok bana mancaliak muntahan.


Bareknyo hukuman nan akan didapek sasaurang nan melanggar karano mamiliki sanjato ilegal takah pistol ilegal. Mangancam sasaurang dengan sanjato tajam akan dianggap melanggar undang-undang darurat pasal 2 ayat 1 Nomor 12 tahun 1951. pengancaman iko bukan hanyo omongan belaka karano iko merupakan tindakan kejahatan. Mangancam sasaurang dengan sanjato tajam sajo dapek dihukum pidana paliang lamo 10 tahun panjaro apolai malakuan perbuatan malukoi atau menyerang sasaurang dengan sanjato tasabuik. Jiko tetap malakukan kejahatan mako haruih siap jo sagalo risiko nan dapek ditarimo. Oleh karano itu marilah manjago kedamaian dan indak melanggar peraturan nan alah diatur dalam undang-undang. Salah satunyo dengan indak mambaok, mempunyoi sanjato api ilegal.


Trauma tantu sajo marupokan hal nan indak diinginkan satiok urang, apo lai untuak hal hal nan sakatiko katiko paralu sarupo suntik ko. Dimano awak katahui bahwa salago sasuatu nan ba bau medis atau kasehatan pasti ado nan bahubungan jo suntik. Dek karano itu awak nio indak nio harus basuntik untuak kaparaluan kasehatan awak surang. Jikok baru sakadar takuik akan suntik sajo tantunyo masih bisa dipasoan untuak basuntik namun jakok alah sampai ka tahap trauma akan suntik ko tantunyo alah mamaraluan pangobatan khusus supayo indak balanjuik dan marugikan diri awak surang untuak kadapannyo. Eloknyo jikok memang alah taraso ado gejala takuik apo bilo bahadapan jo jarum suntik handaknyo capek untuak ditangani oleh urang urang nan memang ahli


Jia saurang mahasiswa semester 3 kini mancubo mandaftar kadalam organisasi nan diikuti samo kawannyo. Saat pendaftaran alah dibuka, Jia langsuang maiisi formulir dan mambaya insert. Sabulan kamudia seleksi pun dimulai. Dimulai dengan seleksi administratif yaitu seleksi atas kelengkapan data. Pado saat iko, Jia alah dinyatakan lulus sahinggo paralu manyalasaian tahap seleksi salanjuiknyo. Ditahap kaduo iko yaitu manyalasaian tugeh nan diagiahan sahinggo panitia dapek manilai kemampuan dari calon anggota tasabauik. Ditahap ikopun, Jia dapek mangarojoan dengan elok sahinggo inyo dapek lulus dengan mudah. Tibolah ditahap akhir yaitu interview. Ditahap iko, Jia nan kurang mampasiapan dirinyo dalam manghadapi interview dari anggota organisasi pun hanyo bisa manjawek saketek dari pertanyaan nan ado sahinggo katiko pengumuman Jia dinyatokan indak lulus


Pas pulang sakolah langsuang anak ambo manangih-nangih. Nyo malu jo kawan-kawannyo karano pas main kalereang di muko rumah nyo di galak an dek kawan-kawannyo karano pas mancangkuang sarawa nyo tibo-tibo cabiak. Nyo berang ka ambo karano nan manyuruah nyo mamakai sarawa tu hari ko adolah ambo. Tu ambo kecek an ka anak ambo, baso kalau sarawa wak cabiak tu wak ndak paralu malu dan berang-berang. Sarawa nan cabiak tu bisa dipelok an. Caronyo adolah di jaik. Bisa wak jaik surang atau di upahan ka tukang jaik. Beko kalau lah ba jaik sarawa tu lah bisa lo di pakai liak. Bahkan ndak nampak gai sarawa tu pernah cabiak sabalumnyo. Itu se solusinyo.


Hubungan nan basifek abusive, baik sacaro fisik atau psikis marupokan realitas bagi sabagian pasangan. Contohnyo adolah kabiasaan sasaurang malakukan gaslighting kapado pasangannyo. Tantunyo iko bukan kondisi nan sehat untuak manjalin kadakean jo manusia lain, namun kadang kabaradoannyo bahkan indak disadari. Parilaku abusive  dalam hubungan asmara bisa dipicu dek babagai faktor. Antaro lain maso ketek nan indak bahagia, raso randah diri nan akut, atau pola kagagalan hubuangan asmara nan barulang.Abusive indak salalu main tangan. Indak saketek jantan jo batino indak manyadari kalau inyo malakukan kakerasan kapado pasangan masiang-masiang. Indak saketek mangiro kalau abusive  harus diikuik an jo kakerasan fisik. Padahal, sasaurang bisa manjadi pasangan abusive tanpa main tangan. Kakerasan nan manyarang psikologis bisa samo pulo marusaknyo dengan pukulan jo tamparan.


Sabagian gadang kasus tanggalam tajadi di aia, 90% di aia tawa dan 10% di aia lawik. Kasus tanggalam akibek cairan nan bukan aia acok tajadi dalam kacelakaan insutri. Kondisi umum dan faktor risiko nan managakibek an tanggalam diantaronyo jantan candaruang labiah banyak tanggalam dibandiang batino, tarutamo jantan nan baumua 18-24 tahun,  indak mamakai palampuanh katiko manjadi panumpang angkutan aia, kurangnyo pangawasan tahadap anak,  kondisi aia malabihi kamampuan ranang, arus kuek, aia nan dalam, ombak gadang dan pusaran aia. Taparangkok misalnyo katiko kapa karam, kacelakaan oto nan mangakibek an oto tanggalam, sarato badan nan tabalanggu baju atau parlengkapan. Taganggu kamampuan fisik akibek pangaruah ubek-ubek an dan minuman nan baakohol.


Ikuik jumpa fans adolah salah ciek caro terbaik untuak bainteraksi jo idola. Semakin acok awak ikuik jumpa fans akan samakin gadang peluang wak untuak di kenal dek idola wak. Selain itu, ikuik jumpa fans marupokan caro terbaik pulo untuak mandapekan inspirasi jo samangaik. Bisa maagiah wak ide-ide baru dan maagiah wak samangaik untuak mancapai impian kito. Dek itu, jan ragu untuak ikuik jumpa fans. Iko adolah kesempatan nan elok untuak manunjuakan ka idola awak bara pantiangnyo mereka untuak awak dan baa awak nio bainteraksi taruih jo mereka. Jan lewatkan kesempatan ko untuak mambangun hubungan nan labiah dakek jo idola wak.


Makasi untuk suami tacinto nan alah maagiah kejutan di hari spesial ambo. Makasi untuak penyewaan satu teater di bioskop hanyo untuak mambuek ambo terkesima dan terharu dengan penayangan video acara nikahan awak. Ndak cuma itu, hadirnyo urang-urang nan ambo sayangi di suatu tampek sangat mambuek ambo bahagia. Sangaik bersyukur ambo dianugerahi suami taka suami ambo. Manuruik ambo, nyo adolah sosok  nan paliang tersempurna di muko bumi. Mudah-mudahan kamukonyo ndaka do nan berubah. Kalau kalian punyo suami mode ambo pasti maleleh tiok hari dengan perlakuan nan dipabueknyo. Perlakuan-perlakuan spesial nyo tu ndak hanyo di lakukan di hari-hari tertentu. Di hari alang pun ndak ado nan babaeda. Kalau diibaratkan kemesraan kami baduo mode sopan sopian jo ibu widiawati.


Saat sadang manjalani ujian sakolah kawan sabangku Lisa saat itu  mamanggilnyo jo pelan sahinggo guru nan sadang barada di depan indak mandanganyo.  karano saat itu sadang ujian mako  bartanyo kapado kawan dan mancontek adolah perbuatan nan sangek dilarang.  babarapo kali kawan Lisa mamanggilnyo jo  barbisik.  alah mananggapi panggilan dari kawannyo tasabuik akhianyo inyo mangetahui maksud dari panggilan itu dima kawan lisa maminta jawaban dari soal ujian.  saat itu Lisa langsuang mamberikan jawabannyo namun tibo-tibo gurunyo manginstruksi kegiatan tasabuik.  jo jantung nan bardebar sarato keringat nan alah kalua dari badannyo iya perlahan-lahan manengok ka arah guru tasabuik.  muka Lisa pucat karano inyo alah ketahuan oleh gurunyo mamberikan jawaban.


Kapatang ambo pai ka nikahan Atta & Aurel basamo keluarga besar. Kebetulan Atta adolah sepupu ambo. Acara pernikahannyo di adoan di salah satu hotel nan ado di Jakarta. Dengan dekorasi nan mewah, modern dan dipaduan jo adat minang mambuek dekorasi pernikahannyo unik. Baju anak daro nan biasonyo manggunoan baju kuruang dan suntiang di kapalo di modifikasi dek penata busana Aurel. Saat resepsi Aurel mamakai kebaya modern bawarna merah serta suntiang nan bawarna gold. Sesuai bana jo tema pernikahannyo. Manuruik ambo akan banyak nan maniru pakaian Aurel katiko jadi penganten tarutamo urang Minang karano walaupun modern tapi ndak mahilangkan sentuhan-sentuhan adat minangnyo.


Pas ambo makan di restoran, alun salasai ambo makan alah nio ka jamban. Awalnyo nio ditahan se, tapi indak tau alah tasasak se rasonyo. Jadi sabana harus pai ka toilet. Wakatu di toilet ambo malu bana kareno pas itu ambo salah masuak toilet. Sulik juo mambuang raso malu ko rasonyo. Kareno pas itu ambo balenggak-lenggok se dengan picayo diri bana, sempat juo mampaelok an pakaian yang indak rapi lai. Pas ambo sadar salah masuak ka toilet sabana malu ambo. Padohal hal itu hanyolah kaindak sangajoan, jadi jan sampai manggaduah hari elok awak. Untuak itu katiko kalian maraso malu, sadari se itu hal-hal nan dilua kendali kalian. Nio itu pangalaman mamalukan bantuak ambo atau lainnyo.


Patang ko Adi sibuk bana karajo di kantuanyo. Inyo harus lembur pulo sampai jam 9 dan akhirnyo talaik sampai rumah jam 10 an. Adi nan alah latiah dan ndak nio manga-manga lai cuman nio lalok sasampai rumah. Istrinyo di rumah alah manyiapan makan malam dan manunggu Adi pulang untuak makan basamo. Tapi sasampai nyo di rumah, Adi malah langsuang mandi dan lalok ka kasua. Istrinyo sadiah dan kecewa dek sikap Adi nan ndak nio makan basamo jo inyo sabanta se. Bisuaknyo, istri Adi anyiang-anyiang se mandiaman Adi. Adi sadar alah mambuek istrinyo kecewa karno ndak maharagoi usaho istrinyo. Adi nan maraso basalah akhirnyo mintak maaf ka istri inyo dan janji ndak akan basikap bantuak itu lai.


Memang kalau amak awak alah banyak masak, rasonyo nio makan banyak awak jadinyo. Apolai apo nan di masak dek amak awak adolah makanan yang awak suko. Bantuak ambo alah ado banyak lauak tapi harus ado jo talua, amak ko alah paham se. Ambo ambiak sadoalah nan dimasak ambo ko, tamasuak talua indak lupo. Siap makan kalua ambo ka kadai nio mambali minuman rancanonyo tibo-tibo takantuik ambo mungkin kareno pas alah salasai makan banyak dirumah tadi. Ambo ko memang acok kantuik tapi biasonyo indak di tampek rami mode ko, indak tau yang sakali ko talapeh se. Ambo cari baa supayo indak mudah kantuik di internet. Keceknyo nan patamo hindari makanan panyebab kentut, kaduo jan makan sakali wakatu langsuang banyak, katigo makan jo minum tu palahan se siap tu rutinkan juo baolahraga.


Saat Rudi bamain scuba diving jo kawannyo dipantai nan terkenal jo keindahannyo. Saat itu, Rudi hampia tanggalam katiko malakukan aktivitas tasabuik. Saat itu ado penyelam lainnyo nan mangiro tabuang oksigennyo habih. Namun sayangnyo penyelam tu manariak sembarangan regulator nan tapasang di muncuang Rudi hingga timbulah masalah. Tindakan nan salah iko mambuek Rudi manelan banyak aia lauik dan mambueknyo kahabihan nafas dan perlahan-lahan tanggalam. Baruntuangnyo saat itu, ado 5 penyelam nan capek mambantunyo naiak ka permukaan. Karano kajadian itu, Rudi haruih  dirawat intesif salamo saminggu. Pengalaman buruak nan indak kadilupoan ko mambuek inyo kini agak takuik untuak mancubo aktivitas iko baliak.


Ndak talok rasonyo mamakan makanan etek ambo di kampuang. Makanan nyo kumuah bana. Mulai dari caro nyo mamasak se lah buek ambo ilang salero untuak mamakannyo. Sayua nyo se ndak nyo cuci do. Katiko ambo tanyo ba a kok ndak di cuci keceknyo beko kumannyo akan mati pas proses mamasak. Apo lai pas mamakannyo. Piriang nan di pakai se masih baminyak-minyak. Pertando basonyo pas mancuci piriangnyo ndak barasiah. Tambah lo nasi nyo masih banyak kareke-kareke ketek sahinggo manggaduah proses makan ambo. Jajok sabananyo tapi ba a lah. Etek ambo ko lah tuo, pamberang lo lai. Beko kanai hajar lo ambo dek kecek.


Dalam rangka parayoan satahun Toko Byutilogy Kosmetik bukak, toko tasabuik maadoan undian nan hadiahnyo bamacam-macam, mulai dari aksesoris, skincare, make up, voucher balanjo, dan potongan harago. Undian ko diadoan salamo 3 hari mulai kini tanggal 5 Desember sampai 7 Desember. Syaratnyo hanyo ciek, yaitu balanjo minimal Rp 100.000. Karano indak nio kaabisan gift undian, den tadi pai ka Byutilogy untuak balanjo. Total balanjo den Rp 120.000 dan den mandapekan sakali kasempatan undian nan den ambiak di dalam kotak undiannyo. Undian nan babantuak karateh itupun den agiahan ka karyawan toko untuak dibantu bukakan. Kironyo den mandapek hadiah utamo, yaitu sapaket skincare nan kalau dibali haragonyo mancapai 400 ribuan. Hati den sanang bana, karano den jadinyo balabo 300 ribu.


Katiko awak manjadi saksi kacalakaan, awak seharusnyo indak paralu takuik do. Tatapi awak harus manolong urang yang kacalakaan tu. Ado babarapo langkah yang bisa diikuikan dan dapek manolong korban saat tajadinyo kacalakaan. Yang patamo, manyalakan lampu hazard dan mangerem. Langkah kaduo, kalua dari oto dan liek sakaliliang wak. Langkah katigo, panggia layanan darurek dan tolong korban dengan capek. Dan langkah tarakhia satalah bantuan datang, baritahu dima lokasi kajadian dan dima latak korbanyo. Bisa juo sabalum manelpon tanago medis, awak maambiak foto di lokasi kajadian, dan korban, tu langsuang kirim ka tenago medis, biar urang tu capek datang dan tantu apo nan disiapan.


Urang na pernah marasokan bancano alam dalam hiduiknyo pasti punyo raso was-was dalam dirinyo. Bancano alam nan manjadi katakuik paliang gadang gampo, gunuang malatuih longsor jo tsunami. Rasonyo tiok urang Indonesia sabagain gadang alah pernah marasokan bancano alam nan ditulisan tadi. Raso was-was tadi akhirnyo muncua raso takuik katiko bancano tu tibo. Ingek urang rumah,saudaro jo kawan-kawan. Di sakolah sampai instasnsi kini alah banyak maadoan bakpo caro manghadapi babagai bancano alam kalau tibo dan kanai daerah tampek tingga. Pancegahan-pancegahan mode iko sangek efektif untuak bisa mangurangi babagai dampak korban nan labiah banyak. Pabanyak mandapek babagai informasi nan manjadi pegengan malindungi diri dari babagai bancano nan ado.


Banyak hal yang tidak disangko-sangko bisa tajadi. Bahkan hal yang lah susun dengan matang pun bisa kacau hanyo karena faktor yang ndak berada dalam kendali manusia. Ketinggalan pesawat bukan lah hal yang disangko-sangko akan tajadi dek tifa. Perjalanan dari Jakarta ka Padang ditampuah Tifa jo naiak pesawat Citilink. Pesawat yang identik jo warna hijau ko banyak manjadi pilihan banyak urang untuak melakukan penerbangan. PT Citilink Indonesia adolah sebuah maskapai penerbangan bertarif rendah dan merupakan anak perusahaan Garuda Indonesia. Harago yang ditawarkan maskapai ko ndak terlalu mahal, tapi kito merasa nyaman menaiki pesawat ko. Keberangkatan tepat waktu dan jarang ado delay, itu lah mangapo banyak urang mamiliah maskapai ko untuak melakukan penerbangan.


Bakarajo di perusahaan BUMN adolah salah satu cita-cita nan banyak diidam-idamkan dek urang banyak, tak terkecuali ambo. Dari lulus kuliah sampai kini ambo selalu maikuti seleksi masuak BUMN. Katiko pengumuman penerimaan dengan semangat dan panuah pacayo diri ambo lalui tahapan-tahapannyo. Mulai dari tahap pertamo sampai tahap akhir yaitu wawancara. Pengalaman paliang menyedihkan adolah katiko alah berjuang dari awal sampai akhir tapi katiko hampia finish (salasai) ternyato perjuangan nan dari awal tadi gagal. Yap. Ambo ndak ditarimo dalam seleksi masuak BUMN di tahap akhir. Sadiah bana rasonyo saat itu. Selain mangecewakan diri surang ado urang nan labiah ambo kecewakan yaitu kaduo urang tuo. Mereka nio bana anaknyo karajo di BUMN.


Ambo memang urang yang paliang panikan, apolai kalau ado urang nan masuak rumah sakik. Adiak ambo nyo sakik demam badarah, memang pado maso itu sadang marak wabah damam badarah. Adiak ambo manjadi ciek dari babarapo pasien kanai damam badarah. Beranglah ambo pas keadaan adiak ambo inyo alah malamah, aia infus alah nio abih, alah naiak lo darah ka ateh salang tu, sadoalah keluargo cameh. Bantuak itulah bisa ambo kecek an kondisi adiak ambo pas itu, patugas rumah sakik ko lambek bana dan indak mancek berkala infus pasien. Ambo datangan urang rumah sakik tu, langsuang se ambo berangan karena alah lalai terhadap pasien.


Pai ka suatu tampek nan rancak dan makanannyo lamak pasti awak suko bana. Ambo alah mancaliak rekomendasi dari internet, jadi tampek makan nan ambo datangi tu. Masuak ka tampeknyo awak alah disambuik jo gerbang gadang, banyak pohon, lampunyo banyak dan tarang, banyak bungo pas masuak ka dalam, sajuak, ado kolam ikan nan dibuek bantuak jembatan. Pokoknyo rancaklah tampeknyo, kecek urang juo makan disiko lamak. Ambo baru nio duduak, tacaliak dek ambo urang alah gadang makan lato bana. Jadinyo jajok bana ambo mancaliak urang makan tapi balepotan bana padohal alah gadang. Urang tu alah gadang cuman inyo makan capek jo balepotan bana sampai ka pipi-pipi makanan tu.


Anak kawan ambo punyo pobia jo darah. Mancaliak darah se nyo bisa langsuang lamah. Tapi nyo punyo cita-cita untuak manjadi saurang dokter. Nio bana untuak jadi seorang dokter karano nio samo jo amak apak nyo. Tantu dengan kondisi mode ko sulik. Mako dari itu kapatang ko ambo suruah nyo pai ka psikolog nan kebetulan kawan ambo wakatu SMA dulu. Nyo terkenal sabagai psikolog nan hebat karano nyo punyo caro-caro jitu untuak maubek an bamacam-macam panyakik nan bahubuangan jo mental urang tamasuak panyakik pobia. Alhamdulillah setelah kontrol lumayan bana perubahannyo. Bagi kalian nan nio sambuah dari pobia kalian ndak ado salahnyo untuak cubo kontrol ka psikolog ko.


Kajadian di maso lalu dapek mampangaruhi sacaro langsuang hiduik wak saat iko. Panyasalan maso lalu mungkin akan manciptoan kqpuehan di maso kini. Misalnyo, katiko wak mambandiangan kaadaan saat ko jo pangalaman negatif di maso lalu, wak akan maraso labiah pueh dan sanang karno dapek malakan sasuatu labiah baik dari sabalunnyo. Sadangkan saat wak mambandiangn kaadaan negatif maso kini jo peristiwa rancak di maso lalu, wak akan maraso sadiah dan kecewa dk ndak bisa mampatahankan hal nan ancak dalam hiduik. Amy Summervile, profesor di Regret Lab Miami University manyatoan, urang nan magalami panyasalan dalam hiduik, sananyo punyo emosi nan labiah panuah harapan. Dek itu untuak nan sadang punyo panyasalan hiduik, sananyo wak masih punyo harapan, jadi bangkiklah untuak marubah panyasalan manjadi labiah baik.


Kasalahan dapek dilakukan dek siapo sajo tamasuak para artis. Salah satu artis nan parnah mambuek kasalahan adolah artis terkenal nan kini lah manjadi sultan, yaitu Raffi Ahmad. Suami Nagita Slavina tersebut pernah malakukan kasalahan nan mambuek heboh dunia maya. Kasalahan nan dilakukannyo adolah mamakai narkoba. Raffi Ahmad kadapatan mamakai narkoba pado tahun 2013. Hal iko mambuek inyo harus baurusan jo panagak hukum. Raffi Ahmad mangaku katakutan saat rumahnyo digrebek dek anggota BNN karano dugaan narkoba tersebut. Saat digrebek, salain maraso takuik, Raffi Ahmad mangaku takajuik mandapati kadiamannyo di daerah Lebak Bulus didatangi dek patugas BNN. Kisahnyo nan direhabilitasi lah banyak dicaritokannyo di podcast-podcast.


Caritonyo dulu ambo pernah maraso katakuik an kareno di ancam. Ambo diancam untuak manyambunyikan kajahek an yang dilakuan dek tatanggo ambo. Kareno ambo indak sangajo mancaliak tatanggo ambo ko malakuan hal yang keji terhadap istrinyo. Istri nyo nio malaporkan cuman indak ado bukti dan saksi pado saaik itu cuman ambo se yang masih anak-anak. Dulu ambo indak mangarati hukum, wakatu ambo di ancam untuak indak mangecek ambo katakuik an bana kareno kato-kato inyo. Manuruik kawan ambo yang dulunyo pernah ambo caritoan kejadian iko, kalau ambo bisa malaporkan ancaman ko malalui online jadi tatanggo ambo ko indak akan tau kalau ambo pai ka kantua polisi. Untuang se ambo dibantu dek kawan ambo yang apaknyo juo panegak hukum


Barado di tampek asiang tantulah marupokan hal nan cukuik manakuikkan bagi sabagian urang. Ambo pernah marasokannyo katiko ambo partamo kali pulang kampuang ka Batusangka. Katiko itu umua ambo masih sangaik ketek. Kalau ndak salah baru 4 atau 5 tahun. Kampuang ambo talatak di kaki bukik dan mampunyoi akses nan cukuik sulik. Bahkan katiko itu listrik alun masuak ka kampuang ambo. Jadi kalau malam tibo, di rumah kami akan mamakai suluah sabagai sumber panarangan. Ambo nan biaso tingga di kota dan mampunyoi panarangan nan cukuik tantu indak tabiaso dengan panarangan dari suluah. Hal itu kamudian mambuek ambo maraso katakutan dan manangih. Bahkan ambo manangih sambia mamintak pulang ka urang tuo ambo.


Sajak di Sakolah Dasar ambo memang hobi bajalan diateh pangguang. Sampai kini ambo alah maikuik an kaleh Catwalk untuak fashion show. Ambo pun pernah mamanangkan lomba fashion kali patamo tu yobana manjadi penghargaan yang paliang bahargo bagi ambo. Bantuak piala nyo tu bantuak bintang, warnonyo ameh dan gemerlap bana, di gagangnyo ado namo ambo dan tertera juaro 1. Sampai kini ambo masih acok baraja catwalk dan acok mamariahkan Fashion show busana muslim dan lainnyo. Banyak bana nan ambo dapek an dari baraja tu dari suko dan duko. Sakik karena bajalan dengan rapek sampai sanang bana karena sampai ka titiak iko.


Kuis nan ado mandapek an hadiah di acara tipi banyak diadoan pas bulan puaso.Acarayo bamacam bantuak acara katiko sahur, acara ka babako ataupun acara nan diadoan katika salasai sambahyang. Mandapek undian hadiahnyo tantunyo harus mangikuik kuis nan alah disadion. Banyak nan ikuik dan banyak nan dapek. Hadiah nan didapek babagai macam pulo muali dari piti sampai barang-barang nan tanamo. Banyak nan mandapek an tapi pas tibo di tangan dipotong pajak kadang ado lo harus mangaluan piti baliak untuak urusan adminsistrasi dari acara tipi nyo. Sabana bisa sajo hadiah nan diagiah tau langsuang sajo jo nominal nan alah dipotong paja. Kadang banyak pulo nan indak tau tantang hal-hal ketek bantuak iko. Asalkan alah dapek undian alah sanang nah.


Masih taingek katiko ambo kanai prank dek kawan di asrama. Waktu itu ambo sadang asyik-asyik bakumpua jo kawan-kawan seangkatan di kantin.  Memang kunci kamar ko ambo latak an se di ateh meja. Tibo-tibo katiko ka baliak ka kamar kunci ko ndak ado. Alah hilang se. Katiko batanyo jo kawan ndak ado nan tau. Hari lah samakin malam juo. Binguang ba a caro ambo ka masuak kamar. Sampai-sampai alah langang kantin. Ruponyo ambo kanai prank. Kunci kamar ambo ternyato nyo suruak an dek kawan ambo nan datang sambia mambaok kue ulang tahun. Nan awalnyo hati ndak tanang jadi terharu mancaliak kawan-kawan maagiah kejutan mode tu. Romantis lo kawan-kawan ambo ruponyo.


Ambo tamasuak urang nan panjajok apolai kalau alah mancium barang nan amis. Bantuak ikan kalau alun dimasak kan amis bana. Dulu ambo ko saking kajajok bana ambo mancium ikan, sampai indak nio makan. Padohal kalau amak ambo nan mamasak lai indak babaun amis lai masak an tu. Kecek amak ambo ado caronyo supayo indak amis katiko awak masak lauak ikan tu. Patamo kecek amak ambo ambiak jaruak nipis kalau indak ado pakai cuka nan ado dirumah se, siap tu awak randam ka aia jeruk atau cuko, siap tu diamakan salamo 5 minik, dan tarakhir bilas jo aia mangalir. Mode itulah supayo masak an awak indak baun amis lai.


Ambo paliang jajok kalau alah mancaliak tumpuak an sampah. Sampai ka dalam kamar kosan tu baun nyo ndak lamak. Pas dicaliak tibonyo memang batua ado sampah manumpuak dakek kosan tu, ndeh ko dek sia lo lah. Ambo indak suko mancaliak nan kumuah mode tu, bantuak urang lato se. Padohal alah ado tugas masiang-masiang satiok kamar untuak indak mambuang sampah sambarangan atau indak lupo mambuang sampah katiko alah manumpuak mode tu. Harus diajaan bana bantuaknyo baa caro manjago kabarasiahan. Ambo ambiak langkah iko supayo bisa diingek, patamo sabana ambo buek di spanduk untuak indak manumpuak sampah, kaduo tulis kato-kato tentang kabarasiahan, katigo ambo suruh bana bapak kos untuak mambali bak sampah yang labiah gadang.


Banyak urang nan takuik tatingga pesawat. Mako dari itu banyak dari calon penumpang nan rela manunggu di bandara sampai ba jam-jam hanyo karano takuik ditingga dek pesawat. Talabiah urang-urang nan tingga di kota-kota besar nan lalu lintasnyo rawan macet. Contohnyo urang nan tingga di Jakarta. Ambo pun pernah mangalami. Waktu ka pulang kampuang naiak pesawat karano takuik macet di jalan ambo labiah mamiliah barangkek ka Bandara dari subuah padohal pesawat nanambo tumpangi ko barangkek siang. Kalau ambo bacarito saroman ko ado juo urang nan manggalak an tapi ambo ndak ambiak pusiang karano kalau ambo tatingga pesawat urang tu ndak akan bisa bantu. Ambo juo nan ka manangguangkannyo.


Caritonyo wakatu ambo jo adiak ambo disuruh mambarasihan buku-buku yang ado di gudang. Kami manamukan harto karun, istilah nyo tu kan harto karun padohal pasti itu punyo amak atau apak ambo yang ilang atau tasalek sajak dulu. Ambo manamuan piti, pitih nyo adolah 2 jutaan labiah. Takajuik lah ambo jo adiak ambo manamuan pitih sabanyak ko didalam buku. Untuang se alun rusak pitih, lumayan juo dari mambarasiahan gudang malah dapek pitih. Katiko kami maagiah tau pitih tu ka amak, kecek amak ambo bagi duo se kalian. Ondeh ndak panek se yang dapek mambarasiah an gudang tu, dapek lo pitih bagi duo jo adiak ambo.


Kalau ka kalua rumah tu kok dapek bakaco dulu. Jan main kalua se. Sarupo kawan ambo nan kalua dari rumah ndak sadar kalau badaknyo talampau taba. Lah di galak an dek kawan-kawan sadonyo. Sampai kini malakek namo nyo si tante badak taba. Apo lai ado urang nan mangecek an nyo mantaiak karano mamakai badak sataba tu bana. Kalau ambo jadi inyo lah malu bana tu mah. Padohal sakali tu badak wak taba tapi lah malakek gala tu ka awak. Memang kalau awak sabagai padusi ko harus mamperatian bana penampilan karano seorang padusi ko bisa dinilai ba a kepribadiannyo dek urang dari caro nyo babadak, bapakain, dan caro mangeceknyo. Apokah cayah se atau malah sabaliaknyo.


Inyo akhirnyo mamutuihan untuak mamasan makanan lewek Uber Eats, manuju restoran Jepang nan ado di sakitar Miami. Katiko pasanan datang, patugas pangirimnyo tarnyato padusi, nan langsuang lari satelah inyo malatak an plastik makanan untuak Leo. Maski awalnyo Leo alah maraso aneh, dan ado yang indak beres jo pasanan makanannyo. Tapi inyo mangambiak pasanan makanannyo, nan barisi nasi goreng udang dan pangsit rabuih padeh. Katiko inyo baliak ka kamarnyo, dan mambukak plastik makanan itu. Inyo mangambiak kain bawarna putiah, dan bapikia bahwa itu lap makanan karano warnanyo nan putiah dan ukurannyo nan lumayan gadang. Tantu sajo Leo takajuik jo kajadian itu dan langsuang malaporan pangalaman kurang manyanangkan ko ka pihak Uber Eats. Untuangnyo pihak Uber Eats dangan capek mangambalian piti Leo dan manindaklanjuti laporan Leo.


Andi saat itu sadang manjalankan otonyo dengan kacepatan nan cukuik tinggi. Namun katiko inyo ingin baranti di  tepi jalan tiba-tiborem nan inyo injak indak mamberikan respon terhadap kacepatan nan inyo bawa saat iko. Karano panik Andi nan saat itu mambawa oto dengan kacepatan nan tinggi indak manurunkan kacepatannyo sahinggo inyo indak mancaliak ka arah jalan.  dengan penuh rasa katakuikan karano Andi marupakan pemula dalam mangendarai oto sahinggo inyo indak terpikia untuak malakukan hal lain salain tetap malajukan otonyo. Namun  katiko inyo barado di perjalanan nan cukuik ramai dan remnyo indak mamberikan respon mambuek dia langsuang mangarahkan otonyo ka tepi jalan dan manabrakannyo ka pohon. Walaupun kacepatan nan indak setinggi tadi karano alah dikurangi oleh Andi mambuek kacelakaan nan saat iko inyo timbulkan karano rem blong indak bagitu parah.


Risa Salsabila Aira itulah namo panjang den, aden biaso di panggia Risa. Kini aden kuliah di salah ciek Universitas Negeri nan ado di Indonesia. Kampus den ko barado jauah dari kota tampek den tingga. hal iko mambuek den harus kos untuak kuliah. Karano partamo kalinyo den kos, jadi banyak parubahan nan den rasoan. Aden pernah sakik nan parah bana katiko baru babarapo minggu kos. Wakatu itu den mual, muntah tapi den nak BAB. Den rasonyo indak batanago karano indak ado salero makan. Tapi den taruih mangaluaan makanan dalam badan den. Antah itu muntah atau BAB. Den sakik ko salamo saminggu, rasonyo den nak pulang ka kampuang se, indak talok kuliah jauah dari rumah do.


Malam-malam rasonyo paruik lapa, jadi pai lah oliv mambali makanan. Oliv ko suko bana jo ketoprak, pas juo ketoprak kasukoaan inyo bukak sampai malam. Wakatu sampai urang alah rami, tapi ndak baa lah maantri sabanta karena oliv memang suko bana jo ketoprak ko. Paruik oliv ko alah nio makan bana, babunyi-bunyi dek lapa. Untuang se antrian sabanta lai, pas ngantri duduk sabanta inyo soalnyo kaki alah panek tagak. Tibonyo alah diserobot se antrian nyo dek urang nan baru datang. Padohal urang tu alah mancaliak oliv duduak di siko duluan. Tantulah marah oliv, apolai inyo alah lapa masiah juo nio mangantri. Oliv tegur urang tu, mangecek an kalau inyo duluan yang maantri sajak tadi.


Jan mancemeeh kawan-kawan kalian nan suko ikuik undian. Alun tantu kawan awak nan suko ikuik undian tu labiah hino dari pado kalian. Barangkali nyo ikuik undian tu memang karano butuah jo hadiahnyo. Razaki ko ndak ado nan tau. Siapa tau dari hadiah undian tu nan akan maataannyo ka kesuksesan. Contohnyo se ado urang nan mandapek hadiah undian uang tunai 50 juta rupiah akhirnyo dari pitih tu tadi nyo buka usaho nan maantarkannyo kapado kesuksesan. Akhirnyo kawan-kawan nan mancimeehnyo wakatu dulu pado minta karajo sadonyo ka inyo. Mako dari itu palapeh selah kawan awak nan suko ikuik-ikuik undian tu. Kapan paralu dukuang hobi nyo tu supayo bisa batambah samangaik dalam mangikuti acara-acara undian tu.


Rancano nio maambiak susu di kulkas malah tacaliak ado makanan busuak di dalam kulas tu. Bantuak makanan tu alah bajamur, alah manggalenyey, warno nya alah barubah coklat, babaun masam busuak. Sabana jajok bana ambo mancaliak makanan busuak di kulkas tu. Langsuang ambo batanyo jo adiak ambo manga makanan nan inyo simpan di kulkas indak di makan baminggu-minggu, kalau alah busuak kan saharusnyo di buang. Adiak ambo ko memang agak pamaleh saketek, inyo ujuang-ujuangnyo memang nio ambo yang mambuang itu. Jaleh ambo jajok bana mancaliak barang-barang busuak nan mode tu. Sabana lah punyo adiak, ambo tau inyo jajok juo sabananyo mambuang itu.


Ondeh mande patang ko ambo mancaliak bana sacaro langsuang kecelakaan baruntun nan tajadi di daerah dhamasraya, Sumatera Barat. Ba a lo ambo ndak ka mancaliak soalnyo kejadian balangga nyo tu persis di muko kadai ambo. Lah pacah balah sadonyo. Mulai dari oto fortuner, truk puso, oto avanza, dan 3 honda lah pacah balah sadonyo. Lah ramuak. Berdasarkan nan ambo caliak kejadian ko disebabkan karano rem blong pado oto Fortuner sahinggo manumbuak kendaraan di muko nyo yaitu oto Avanza. Dek jarak kendaraan urang ko dakek mako katiko ado ciek kendaraan dengan rem blong ma akibaik an kecelakaan baruntun saroman ko ndak bisa di ilak an. Sampai kini masih alun diketahui sacaro pasti takaik bara jumlah korban jiwa kejadian ko.


katiko sadang santai barjalan di trotoar tibo-tibo saja Lisa mamberhentikan perjalanannyo karano inyo indak sengaja manginjak ludah urang lain nan  barada indak jauh saat iko inyo bardiri. Di saat itu Lisa langsung maraso jijik karano inyo telah manginjak ludah urang lain di ma ludah tasabuik tacaliak sangek manjijikan. Karano inyo manginjak udah urang lain tasabuik inyo langsung maraso mual dan segera mancari rumput untuak manghilangkan jejak dari kotoran tasabuik. Namun karano indak mandapeki rumput nan kering inyo mamilih untuak manggesekkan sepatunyo ka jalan sahinggo mudah tasabuik akan tatutupi oleh pasir  dari jalanan tasabuik. Satalah dirasa cukuik tatutupi Lisa  melanjutkan perjalanannyo jo barwajah masam karano baru pagi hari inyo alah takena kotoran saja.


Akhir-akhir ko apalagi pas musim hujan, banyak kasus urang sakik damam badarah. Sakik damam badarah tu disababan dek rangik dbd. Rumah yang kotor dan urang rumah yang ndak peduli tahadok kesehatan keluarga banyak yang takanai damam badarah ko. Rangik damam badarah ko kebanyakan manyarang paja ketek sampai remaja jo urang yang lah tuo. Rangik dbd ko aktif manggigik pado siang hari. Panyabaran virus rangik dbd ko labiah mudah di negara yang ba iklim tropis tamasuak indonesia, tarutamo pas musim hujan. Dek itu bagi satiok rumah harus mamparatian satiok suduik-suduik rumah yang dapek bapotensi manyababan rangik damam badarah bakambang, dan mambuek keluarga takanai damam badarah.


Operasi adolah suatu hal nan acok tajadi di dunia medis. Operasi dapek dilakukan dek siapo sajo tarutamo urang nan mampunyoi pitih. Ado babarapo artis nan dikatahui pernah malakukan operasi. Operasi itu mulai dari operasi untuak kasehatan sampai operasi untuak mamparancak diri. Artis partamo nan dikatahui pernah malakukan operasi adolah Lucinta Luna. Lucinta Luna dikatahui malakukan cukuik banyak operasi untuak mamparancak dirinyo. Salanjuiknyo ado Dinda Hauw yang malakukan operasi lasik untuk kasehatan matonyo. Lalu ado juo artis mancanegara, yaitu Mariah Carey yang dikatahui malakukan operasi pamotoangan lambuang. Artis terakhir nan dikatahui pernah malakukan operasi adolah Randy Jackson. Juri american idol tersebut dikatahui sempat didiagnosis mangalami diabetes tipe 2. Hal itu kamudian mambuek inyo malakukan operasi bypass lambuang untuak hiduik nan labiah sehat.


Salah masuak kamar mandi iolah kaadaan dimano awak masuak katampek nan indak saharus nyo atau indak buliah untuak awak masuki. Dimano kaadaan salah masuak kamar mandi ko indak jarang tajdi bayiak itu di padusi atau pun di laki laki. Kaadaan awak nan sadang tagasak gasak marupokan alasan paliang banyak nan mambuek awak salah masuak kamar mandi. Salain itu kurang nyo hati hati atau ceroboh bisa jadi juo alasan nan manyababkan awak kadang salah masuak kamar mandi. Namun apopun alasannyo, salah masuak kamar mandi tetap sajo indak bisa disapelekan, apo lai jikok tajadi dimuko umum nan bisa sajo mangganggu privasi urang lain.


Indak disangko kondisi ambo salamo ko tanyato ado panyakik didalam diri ambo. Ambo acok indak bisa lalok, sakik kapalo juo kadang manjadi palupo. Acok bana maraso stres dan cemas akhir-akhir ko. Wakatu ambo cek ka dokter, ndeh takajuik bana ambo karena divonis kanai panyakik auto imun. Panyakik ko sesuatu yang ndak pernah ambo bayangan sabalumnyo. Manuruik kawan ambo karena suko mancaliak kondisi ambo mode ko sabalum diparikso jo dokter . Keceknyo ambo harus manerapkan pola hiduik sehat untuak maindari panyakik. Tanyato yobana kecek dokter nan disiko juo kalau ambo harus maubah pola hiduik sehat. Sampai kini pun panyakik ko ndak pernah amnbo bayangan tajadi.